title: Projektiivinen taso

text: Tavanomainen euklidinen taso voidaan laajentaa projektiiviseksi tasoksi seuraavasti:Tätä laajennettua rakennetta sanotaan "laajennetuksi euklidiseksi tasoksi" tai reaaliseksi projektiiviseksi tasoksi. Edellä kuvattua menetelmää sen muodostamiseksi sanotaan "projektiiviseksi täydennykseksi" tai "projektivisioinniksi".


title: Projektiivinen taso

text: Muuan esimerkki äärellisestä projektiivisesta tasosta käsittää kolmetoista pistettä ja kolmetoista suoraa. Pisteille käytetään merkintöjä P...,P ja suorille m...,m. Insidenssirelaation määrittelee seuraava taulukko. Taulukon rivit merkitsevät pisteitä ja sarakkeet suoria. Ykkönen ("1") rivillä "i" ja sarakkeessa "j" merkitsee, että piste P on suoralla "m", kun taas tyhjä ruutu merkitsee, että piste ei ole kyseisellä suoralla (eli piste ja suora eivät ole insidentit). Taulukko on esitetty Paige-Wezlerin normaalimuodossa.


title: Projektiivinen taso

text: Sen osoittamiseksi, että tämä toteuttaa projektiivisen tason ehdot, tarvitsee vain todeta, että jokaisella kahden rivin muodostamaa paria kohti on yksi ja vain yksi yhteinen sarake, jolla merkintä "1" esiintyy kummallakin rivillä, ja että jokaista kahden sarakkeen muodostamaa paria kohti on yksi ja vain yksi yhteinen rivi, jolla merkintä "1" esiintyy kummallakin sarakkeella. Taulukosta voidaan myös valita useita neljän pisteiden joukkoja, esimerkiksi P,P,P ja P, jotka toteuttavat kolmannen ehdon. Tätä esimerkkiä sanotaan "kertaluvun 3 projektiiviseksi tasoksi".


title: Projektiivinen taso

text: Yksinkertaisin projektiivinen taso on Fanon taso, jossa on vain seitsemän pistettä ja seitsemän suoraa. Sitä esittää oheinen kaavio, jossa mustat kiekot tarkoittavat tason seitsemää pisteitä, kuusi janaa ja ympyrä tason seitsemää suoraa.


title: Projektiivinen taso

text: Reaalisen projektiivisen tason äärettömyydessä oleva suora näyttää olevan luonteeltaan täysin erilainen kuin tason muut suorat. Näin ei geometrisesti kuitenkaan ole. Sama projektiivinen taso voidaan konstruoida toisellakin tavalla, joka osoittaa, ettei mikään suora ole erikoisasemassa muihin verrattuna. Tässä konstruktiossa reaalisen projektiivisen tason "pisteet" vastaavat suoria, jotka kulkevat kolmiulotteisen euklidisen avaruuden origon kautta, ja projektiivisen avaruuden "suoria" vastaavat niitä kolmiulotteisen avaruuden tasoja, joihin origo sisältyy. Tämä idea voidaan yleistää ja täsmentää seuraavasti.


title: Projektiivinen taso

text: Olkoon "K" mikä tahansa jakorengas (vinokunta). Merkitään kaikkien tämän jakorenkaan alkoiden muodostamien kolmikoiden ("x" = ("x", "x", "x") joukkoa "K":lla. "K" on siis karteesinen tulo käsitettynä vektoriavaruudeksi. Jokaiselle "K" alkiolle "x", nolla-alkiota (0, 0, 0) lukuun ottamatta, määritellään origon ja "x":n kautta kulkeva "suora" "K":n osajoukkona seuraavasti:


title: Projektiivinen taso

text: Oletetaan, että "x" ja "y" ovat "K":n lineaarisesti riippumattomia alkioita, toisin sanoen nille pätee, että vain jos . Samaan tapaan edellisen kanssa määritellään origon, "x"n ja "y":n kautta kulkeva "taso" "K":n osajoukkona


title: Projektiivinen taso

text: Tämä taso sisältää useita origon kautta kulkevia suoria, jotka saadaan kiinnittämällä "k" ja "l" ja ottamalla mukaan tuloksena saatujen vektorien monikerrat. Mitkä tahansa luvut "k" ja "l", joiden suhde on sama, vastaavat samaa suoraa.


title: Projektiivinen taso

text:
Projektiivinen taso "K":n yli, jota merkitään PG(2,"K") tai "K"P, sisältää pisteinään kaikki "K":n origon kautta kulkevat suorat (jokainen niistä on yksiulotteinen vektorialiavaruus).
PG(2, "K"):n osajoukko "L" on "suora" PG(2,"K'):ssa, jos "K":ssa on taso, jonka suorien joukko on sama kuin "L" (kaksiulotteinen vektorialiavaruus).


title: Projektiivinen taso

text: Että tämä konstruktio tuottaa projektiivisen tason, todistetaan usein lineaarialgebrassa harjoitustehtävänä.


title: Projektiivinen taso

text:
Vaihtoehtoisesti tämä konstruktio voidaan tulkita algebrallisesti seuraavasti. Projektiivisen tason pisteet ovat ekvivalenssirelaation "x ~ kx kaikilla "K":n pisteillä k"
määrittelemiä ekvivalenssiluokkia joukossa "K" ∖ {(0, 0, 0)}. Projektiivisen tason suorat määritellään aivan samoin kuin edellä.


title: Projektiivinen taso

text: Projektiivisen avaruuden PG (2, "K") pisteen koordinaatteja ("x", "x", "x") sanotaan homogeenisiksi koordinaateiksi. Jokainen kolmikko ("x", "x", "x") vastaa jotakin avaruuden PG(2,"K") pistettä, paitsi kolmikko (0, 0, 0), joka ei vastaa mitään pistettä. Jokaista PG(2,"K"):n pistettä kohti on kuitenkin useita tällaisia kolmikoita.


title: Projektiivinen taso

text: Jos "K" is a topologinen avaruus, voidaan "K"P:n topologia määritellä tulotopologiana, aliavaruuden topologiana tai tekijätopologiana.


title: Projektiivinen taso

text:
Reaalinen projektiivinen taso formula_2P saadaan, kun jakorenkaaksi "K" valitaan reaalilukujen kunta formula_2. Suljettuna, epäorientoituvana 2-monistona sitä käytetään topologiassa perustavana esimerkkinä.
Tarkastellaan tässä konstruktiossa origokeskeistä yksikköpalloa kolmiulotteisessa avaruudessa formula_4:ssa. Tässä konstruktiossa jokainen avaruuden formula_4 suora leikkaa pallopinnan kahdessa vastakkaisessa pisteessä, jotka ovat toistensa antipodeja. Koska avaruuden formula_4 suora vastaa projektiivisen tason formula_2P pistettä, saadaan formula_2P:lle sama malli samastamalla pallopinnan antipodiset pisteet keskenään. formula_2P:n suoria ovat pallopinnan isoympyrät, joissa vastakkaiset pisteet on samastettu. Tämä kuvaus on samalla elliptisen geometrian standardi malli.


title: Projektiivinen taso

text: Kompleksinen projektiivinen taso formula_10P saadaan, kun jakorenkaaksi "K" valitaan kompleksilukujen kunta formula_10. Se on suljettu kompleksinen 2-monisto ja näin ollen suljettu, orientoituva 4-monisto. Se samoin kuin muita kuntia vastaavat projektiiviset tasot ovat perustavia esimerkkejä algebrallisessa geometriassa.


title: Projektiivinen taso

text: Myös kvaternioiden jakorenkaan formula_12 yli voidaan vastaavalla tavalla muodostaa projektiivinen taso formula_12P.


title: Projektiivinen taso

text: Wedderburnin lauseen mukaan äärelliset jakorenkaat ovat kommutatiivisia ja näin ollen kuntia. Niinpä äärellisten jakorenkaiden yli muodostettuja projektiivisia tasoja sanotaan "kuntatasoiksi". Jos "K" on äärellinen kunta, jossa on "q" = "p" alkiota, missä "p" on alkuluku, saadussa projektiivisessa tasossa on "q" + "q" + 1 pistettä. Näille kuntatasoille käytetään yleensä merkintää PG(2,"q"), missä PG tulee sanoista projektiivinen taso, 2 on ulottuvuus ja "q" tason "kertaluku", joka on yhtä pienempi kuin pisteiden lukumäärä millä tahansa suoralla. Edellä mainittua Fanon tasoa merkitään täten PG(2,2), kun taas ylempänä mainittu 13 pisteen taso on PG(2,3).


title: Projektiivinen taso

text: Desarguesin lause pätee projektiivisilla tasoilla, jos ja vain jos taso voidaan konstruoida kolmiulotteisena vektoriavaruutena jonkin jakorenkaan eli vinokunnan yli. Näitä tasoja sanotaan Desarguesin tasoiksi Girard Desarguesin mukaan. Reaalinen ja kompeksinen projektiivinen taso sekä edellä mainittu kertaluvun 3 projektiivinen taso ovat Desarguesin tasoja. On kuitenkin myös projektiivisia tasoja, joita ei voida näin konstruoida ja jotka näin ollen eivät ole Desarguesin tasoja. Sellainen on esimerkiksi Moultonin taso. Merkintä PG(2,"K") on varattu Desarguesin tasoille.


title: Cheikhou Kouyaté

text: Cheikhou Kouyaté (s. 21. joulukuuta 1989 Dakar) on senegalilainen jalkapalloilija, joka edustaa Valioliigassa pelaavaa Crystal Palacea. Pelipaikaltaan oikeajalkainen Kouyaté on puolustava keskikenttäpelaaja. Hän pelaa myös Senegalin jalkapallomaajoukkueessa.


title: Cheikhou Kouyaté

text: Kouyaté debytoi ammattilaistasolla Brussels FC:n paidassa vuonna 2007. Vuonna 2008 hän siirtyi Belgian suurseuraan RSC Anderlechtiin. Anderlechtissä Kouyaté pelasi kuuden vuoden ajan. Välillä hän kävi lainalla samanmaalaisessa KV Kortrijkissä. Kouyaté voitti Anderlechtin riveissä neljä Jupiler Pro Leaguen mestaruutta ja pelasi myös Mestareiden liigaan. Kesällä 2014 Kouyaté siirtyi Valioliigassa pelaavaan West Ham Unitediin. Debyytti Valioliigassa tapahtui elokuussa 2014 Tottenham Hotspuria vastaan. Vuoden 2018 elokuussa Kouyate siirtyi lontoolaiskilpailijaan Crystal Palaceen.


title: Cheikhou Kouyaté

text: Maajoukkueura


title: Cheikhou Kouyaté

text: Kouyaté pelasi vuonna 2007 Senegalin alle 20-vuotiaiden maajoukkueessa. Vuonna 2012 hän kuului Senegalin joukkueeseen vuoden 2012 kesäolympialaisissa Lontoossa. Hän pelasi turnauksessa kaikissa Senegalin neljässä ottelussa. Senegalin jalkapallomaajoukkueessa Kouyaté debytoi saman vuoden helmikuussa.


title: Algerian juutalaiset

text: Algerian juutalaiset ovat nimensä mukaisesti Algeriassa asuneita juutalaisia. Juutalaisilla on alueella pitkä historia, mutta kuten muuallakin islamilaisessa maailmassa suurin osa heistä on sittemmin muuttanut Ranskaan ja Israeliin. Algerian juutalaisia on nykyisin jäljellä eri arvioiden mukaan 50-100.


title: Algerian juutalaiset

text: Juutalaisia asui Karthagon valtakaudella ainakin seitsemässä rannikon kaupungissa. Rooman valtakunta kukisti Karthagon 200-luvulla eaa. ja noihin aikoihin alueelle muodostui myös useita itsenäisiä berberivaltioita. Osa berberiheimoista kääntyi juutalaiseen uskoon. Sittemmin alueella hallitsivat vandaalit ja Bysantin valtakunta. Bysantin Justinian I:n aikana juutalaisten taloudellista, sosiaalista ja uskonnollista elämää rajoitettiin lakien kautta. Islamin uskoiset arabit yrittivät valloittaa alueen ensimmäisen kerran vuonna 665 siinä epäonnistuen. Seuraava hyökkäys vuonna 688 toi kuitenkin alueen arabivallan alle. Vuosina 1141-1147 juutalaisia tapettiin väkivaltaisuuksissa [Tlemencen]]issä, Bougiessa, Oranissa ja muissa kaupungeissa. Juutalaisia tuli kuitenkin lisää Iberian niemimaalta vuosien 1391 ja 1492 välillä. Algeria liitettiin Ottomaanien valtakuntaan vuonna 1510 ja alueen juutalaisista tuli dhimmejä vuonna 1516.


title: Algerian juutalaiset

text: Ranska hyökkäsi Algeriaan valloittaen sen vuonna 1830. Juutalaisilla ja muslimeilla oli omat autonomiset hallintoelimensä, kuten lait ja oikeuslaitokset, vuoteen 1841, jolloin ranskalaiset viranomaiset lakkauttivat ne. Ranskan juutalaisten poliittisen painostuksen avulla Algerian juutalaisista tuli Ranskan kansalaisia niin sanotulla Crémieuxin asetuksella vuonna 1870. Muslimit eivät saaneet samaa asemaa. Monet juutalaisista alkoivat sittemmin puhua ranskaa ja ottivat muita vaikutteita ranskalaisesta kulttuurista. Vuonna 1931 juutalaiset muodostivat 7 % väestöstä Algerissa, Constantinessa ja Oranissa. Heitä oli myös pienemmissä kaupungeissa, kuten Ghardaiassa ja Setifissä. Pienessä Messadin kaupungissa oli juutalainen enemmistö.


title: Algerian juutalaiset

text: Toisessa maailmansodassa Ranskan ja Natsi-Saksan solmittua aselevon vuonna 1940 Algeriaa hallitsi Vichyn Ranskan saksalainen nukkehallitus. Crémieuxin asetus kumottiin lokakuussa 1940 ja vuonna 1941 otettiin käyttöön syrjiviä asetuksia, kuten esimerkiksi juutalaisten virkamiesten ja opettajien viraltapanot. Paikallisia juutalaisia toimi vastarintaliikkeessä ja he auttoivat liittoutuneita näiden miehittäessä Algerian vuonna 1942. Juutalaiset säilyttivät sittemmin asemansa Ranskan kansalaisina sodan päätyttyä. Algerian itsenäisyyssota alkoi vuonna 1954. Vuonna 1961 pidetyssä kansanäänestyksessä juutalaiset tukivat itsemääräysoikeutta, mutta itsenäisyyden jälkeen vuonna 1962 juutalaisten oikeudet vietiin ja suurin osa muutti pois maasta. Noin 130 000 juutalaista muutti Ranskaan. Vuoden 1948 jälkeen hieman yli 25 000 oli myös muuttanut Israeliin. Nykyisin juutalaisia on Algeriassa arviolta 50-100. Algerissa toimii yksi synagoga,mutta siellä ei ole rabbia.


title: Natriumselenaatti

text: Natriumselenaatti (NaSeO) on natrium- ja selenaatti-ionien muodostama epäorgaaninen ioniyhdiste. Yhdistettä voidaan käyttää lannoitteissa, lasin valmistukseen, seleenin valmistukseen ja hyönteismyrkkynä.


title: Natriumselenaatti

text: Huoneenlämpötilassa natriumselenaatti on valkoista kiteistä ainetta. Kidevedettömän yhdisteen lisäksi tunnetaan myös kidevedellinen dekahydraatti (NaSeO·10HO). Molemmat liukenevat runsaasti veteen.


title: Natriumselenaatti

text: Natriumselenaattia voidaan valmistaa neutraloimalla seleenihappoa natriumhydroksidin tai natriumkarbonaatin avulla, kuumentamalla seleenidioksidia natriumkarbonaatin kanssa, hapettamalla natriumseleniitin vesiliuosta elektrolyyttisesti tai kuumentamalla seleenin ja natriumnitraatin seosta.


title: Natriumselenaatti

text: Kasvit pystyvät käyttämään natriumselenaattia seleenin lähteenä ja tämän vuoksi yhdistettä käytetään lannoitteissa. Yhdistettä käytetään myös lasin värin poistamiseen, apuaineena metallien kromauksessa, hyönteismyrkkynä kasvihuoneissa ja välituotteena seleenin erotuksessa ja tuotannossa.


title: Matti Heimo

text: Matti Heimo (s. 23. kesäkuuta 1980 Turku) on suomalainen jalkapalloilija, pelipaikaltaan hyökkääjä.


title: Matti Heimo

text: Heimo on FC Inter Turun kasvatti. Hän pelasi juniorina myös Kaarinan Nappuloissa sekä Turun Palloseurassa. Ensimmäiset kaksi kauttaan miesten sarjoissa hän edusti Interin farmiseura VG-62:ta, jolle hän teki ensimmäisellä kaudellaan Kakkosessa 14 maalia 21 ottelussa ja toisella kaudellaan Ykkösessä kymmenen maalia 20 ottelussa. Kaudeksi 2003 Heimo sai Veikkausliiga-sopimuksen Interiin. Hän ei kuitenkaan tehnyt kauden aikana maaliakaan pelaamissaan 12 ottelussa.


title: Matti Heimo

text: Kaudeksi 2004 Heimo siirtyi toiseen liigaseuraan FC KooTeePeehen. Toisella liigakaudellaan Heimo teki yhden maalin 14 ottelussa, ja palasi seuraavaksi kaudeksi Interiin. Myöskään kaudella 2005 Heimo ei tehnyt maaliakaan Interille pelaamissaan seitsemässä ottelussa, ja pelasikin enemmän farmiseura VG-62:ssa.


title: Matti Heimo

text: Kaudeksi 2006 Heimo siirtyi kahta sarjatasoa alemmas Kakkosen Kaarinan Poikiin. Hän teki kauden aikana 19 ottelussa 21 maalia, joilla hän jakoi B-lohkon maalikuninkuuden FC Espoon Kalle Vassen kanssa, vaikka siirtyi jo elokuun lopussa takaisin Veikkausliigaan, tällä kertaa Turun Palloseuraan loppukauden kattavalla sopimuksella. Hän ehti tehdä TPS:lle kaksi maalia kuudessa sarjaottelussa.


title: Matti Heimo

text: Heimo palasi KaaPoon, jota edusti kausina 2007–2010. Kaudella 2007 Heimo teki 25 ottelussa 29 maalia, ja voitti toisen peräkkäisen B-lohkon maalikuninkuutensa peräti kymmenen maalin erolla. Kaudella 2008 Heimon 17 maalia yhtä monessa ottelussa riittivät maalipörssin jaettuun toiseen sijaan. Kahtena viimeisenä KaaPo-kautenaan Heimo ei enää yltänyt kymmeneen maaliin, mutta rikkoi tuon rajan vielä uransa tällä erää viimeiseksi jääneellä kaudella 2011, jolloin hän edusti Salon Palloilijoita ja teki 26 ottelussa 12 maalia.


title: Matti Heimo

text: Heimo palasi jalkapallokentille keväällä 2015 Kolmosen Paimion Hakassa.


title: Matti Heimo

text: Heimo on pelannut Futsal-liigaa Turun Pallokerhossa.


title: Grote Mandrenke

text: Grote Mandrenke (alasaksaksi "Suuri miesten hukkuminen", ) oli valtava myrsky Pohjanmerellä 16. tammikuuta 1362. Se on yksi Länsi-Euroopan historian pahimmista myrskyistä, ja sen seurauksena kuoli ainakin 25 000 ihmistä. Grote Mandreke oli seurausta ilmastonmuutoksesta, joka tunnetaan keskiajan lämpökauden päättymisenä.


title: Grote Mandrenke

text: Myrsky tuhosi Pohjanmeren rannikon satamia Englannissa, Alankomaissa, Saksassa ja Tanskassa ja jätti laajoja alueita autioksi Slesvigissä, jossa arviolta 60 pitäjää tuhoutui. Merkittävimpiä tuhoutuineita kaupunkeja olivat Dunwich, Ravensrodd ja Rungholt, joista kaksi viimeistä upposivat mereen.


title: Grote Mandrenke

text: Myrskyn seurauksena syntyi Zuiderzeen merenlahti, joka oli aiemmin laaja alava suoalue. Meriyhteys Zuiderseehen oli syntynyt jo Lucian tulvassa vuonna 1287, mutta nyt alue jäi pysyvästi veden alle eroosion kuluttaessa suuria maa-alueita. Zuiderzeestä tuli merkittävä vesireitti, jonka myötä hollantilaisten merenkulkutaito kehittyi, mikä osaltaan johti myöhemmin Hollantilaisen imperiumin syntyyn.


title: Allan Gordon Bell

text: Allan Gordon Bell (s. 1953 Calgary) on kanadalainen säveltäjä. Hän sai musiikin maisterin arvon Albertan yliopistosta, jossa hänelle opettivat sävellystä Violet Archer, Malcolm Forsyth ja Manus Sasonkin. Hän opiskeli sävellystä myös Banff Centressä opettajinaan Jean Coulthard, Bruce Mather ja Oskar Morawetz. Bell on ottanut vastaan sävellystilauksia muun muassa Canada Council for Artsilta ja CBC:lta. Hänen musiikkiaan on esitetty myös Israelissa, Japanissa, Isossa-Britanniassa ja Yhdysvalloissa.


title: Allan Gordon Bell

text: Bell on toiminut Calgaryn yliopiston musiikin teorian ja sävellyksen professorina vuodesta 1983. Vuonna 2012 hänestä tehtiin Order of Canadan jäsen. Vuonna 2014 hän sai Juno-palkinnon kamariteoksestaan "Field Notes".


title: Allan Gordon Bell

text: Bellin muiden teosten joukossa ovat "Konsertto kahdelle orkesterille" (1988), "Danse sauvage" pianolle (1996) ja kamariooppera "Turtle Wakes" (2001). Hänen jousikvartettonsa "Arche II" lähetettiin Kansainväliseen säveltäjärostrumiin. Hän sai Kanadan kuoronjohtajaliiton palkinnot kuoroteoksistaan vuosina 1994 ja 1999.


title: Five Nights at Freddy’s 2

text: Five Nights at Freddy’s 2 on Scott Cawthonin kehittämä selviytymiskauhupeli, joka julkaistiin 10. marraskuuta 2014 Microsoft Windowsille. Peli on julkaistu myös Androidille ja iOSn mobiiliversioille. Se on toinen osa "Five Nights at Freddy’s" -pelisarjassa.


title: Five Nights at Freddy’s 2

text: Suomalainen pelilehti Tilt antoi pelille arvosanan 9 ja kutsui sitä ”oikeasti pelottavaksi”, mutta moitti lyhyydestä.


title: Five Nights at Freddy’s 2

text: Peli sijoittuu vuoteen 1987, ennen ensimmäistä Five Nights at Freddy’s peliä. Jeremy Fitzgerald on palkattu uuteen ja paranneltuun pitseriaan yövahdiksi. Edellinen pitseria meni konkurssiin roboteista tulevan pahan hajun, liman ja veren takia. Sen takia ne on säilötty Parts & Service osastolle, josta on otettu osia uusinpiin, ja söpömpiin robotteihin. Jokaiselle vanhalle robotille on vastakappale, joihin on painotettu lapsiystävällistä ulkonäkyä. Jeremy Fitzgerald saapuu pitseriaan maanantaina keskiyöllä,ja istuu toimistoon. Hänelle soittaa tuttu hahmo Phone Guy ja kertoo pitseriasta. Hän myös kertoo, että robotit käynnistyvät keskiyöllä Free Roaming -tilaan, jolloin ne saavat liikkua vapaasti pitseriassa. Phone Guy vihjaisee, että robotit saalistavat häntä, mutta vakuuttaa, että päämaskotti Freddyn-maskilla hän selviää yöstä. Phone Guy neuvoo vetämään soittorasian niin, että se jatkaa soittamista. Muuten Marionette niminen maskotti tulee, johon ei tepsi Freddy-maski. Phone Guy ei pidä Marionetesta. Toisena yönä Jeremy kohtaa kaksi uutta robottia. Kolmantena yönä Phone Guy kertoo nähneensä vanhoissa roboteissa käynnistymisen merkkejä ja pyytää valmistautumaan, mikäli hekin lähtevät liikkeelle. Viidennen yön jälkeen Jeremy saa palkkansa. Kuudentena yönä Phone Guy kertoo ravintolan menevän konkurssiin. Syynä on onnettomuus, jossa eräs robotti puraisi työntekijältä otsalohkon irti (Bite of 87). Seitsemäntenä yönä yövartijana ei toimi Jeremy vaan Fritz Smith, joka saa potkut heti yön jälkeen. Smith oli kuulemma huoltanut robotteja luvatta. Työnantaja oli myös kehunut Smithiä, miten hyvin hän oli pärjännyt ensimmäiseksi yöksi.


title: Five Nights at Freddy’s 2

text: Pelipaikkana on ensimmäistä osaa edeltävä Freddy Fazbear's pizzeria vuonna 1987. Ensimmäisestä osasta tutut ovet on poistettu ja pelaajan edessä avautuu käytävä. Lisäksi hänen molemmilla puolillaan on ilmastointikanavat. Sähkö ei voi loppua kesken, toisin kuin ensimmäisessä osassa, mutta taskulampun paristot ovat rajalliset. Sillä valaistaan sekä kamerassa näkyviä paikkoja, että edessä olevaa käytävää. Pelissä on alkuperäisten robottien lisäksi myös uusia robotteja, kuten Freddyn, Bonnien, Chican, ja Foxyn pohjalta tehdyt Toy-versiot, sekä Balloon Boy, Marionette ja Golden Freddy ensimmäisestä pelistä.


title: Five Nights at Freddy’s 2

text: Yksi pelin tärkeimmistä tavoitteista on pitää "Prize Corner"-huoneessa sijaitseva soittorasia vedettynä, jotta se jatkaa soittamista. Jos rasian jättää vetämättä, ruudun alareunaan ilmestyy välkkyvä varoituskolmio. Jos rasiaa ei vedä ja varoituskolmio ruudun oikeassa alakulmasta katoaa, pelaaja kuulee pian nopeutettua soittorasian musiikkia ja Marionette hyökkää käytävää pitkin tappaen pelaajan. Jos pelaaja katsoo tällöin valvontakameraa, Marionette ilmestyy valvontakameran näytölle.


title: Five Nights at Freddy’s 2

text: Lisäksi pelaajalla on käytettävissään Freddy-maski, jonka avulla hän voi selviytyä joidenkin robottien hyökkäykseltä. Sitä on käytettävä heti, kun mikä tahansa muu robotti kuin Foxy tai Marionette ilmestyy huoneeseen. Jos pelaaja onnistuu laittamaan Freddy-maskin päähän ajoissa hän voi nähdä maskin silmänrei'istä kuinka valot vilkkuvat ja ympäristö pimenee robotin seisoessa pelaajan edessä. Jotkin robotit eivät kuitenkaan ilmesty suoraan pelaajan eteen, vaan ilmoittavat läsnäolostaan tai lähdöstään ääntelemällä. Foxyn pelaaja voi pysäyttää valaisemalla sitä taskulampulla aika ajoin estäen sen syöksymisen huoneeseen.


title: Five Nights at Freddy’s 2

text: Peli sijoittuu vuoteen 1987 pelin viidennen yön palkkashekin mukaan. Five Nights at Freddy's taas sijoittuu vuoteen 1993. Five Nights at Freddy's 2:sen pizzerian sulkemisen jälkeen Toy-robotteja, Marionettea, sekä Balloon Boyta ei enää käytetty ensimmäisessä osassa, vaan pizzeria päätti kunnostaa Freddyn, Bonnien, Chican ja Foxyn.


title: Five Nights at Freddy’s 2

text: Bonnie the Bunny on rikkinäinen versio alkuperäisestä. Sen vasen käsi on hävinnyt ja oikean kämmenen kuori puuttuu. Bonnielta puuttuu naama, joten päästä näkyy koneen tukiluurangon silmät ja leuka. Bonnien rungossa on myös useita reikiä. Bonnie lähtee liikkeelle Parts & Service huoneesta ensimmäisenä ja hyökkää pelaajaa kohti vasemmasta ilmastointikanavasta.


title: Five Nights at Freddy’s 2

text: Chica the Chickenin molempien käsien kämmenet ovat katkenneet ja sen leuka on vääntynyt aukinaiseksi. Chican ruokalappu on likaisempi kuin ensimmäisessä pelissä ja sen rungossa on reikiä. Chica lähtee liikkeelle yleensä toisena yönä ja hyökkää pelaajaa kohti oikeasta ilmastointikanavasta. Chica voi myös tulla käytävältä.


title: Five Nights at Freddy’s 2

text: Foxy the Pirate Fox on rikkinäisempi kuin edellisessä pelissä ja sen silmät loistavat. Foxylta ei voi suojautua Freddy-maskilla, mutta sitä voi valaista muutaman kerran taskulampulla jolloin se katoaa hetkeksi.


title: Five Nights at Freddy’s 2

text: Freddy Fazbear on vanhoista animatroniikeista vähiten rikkinäinen. Se lähtee liikkeelle yleensä kolmantena yönä pyrkien hyökkäämään pelaajaa kohti edessä olevasta käytävästä.


title: Five Nights at Freddy’s 2

text: Toy Bonnie on uudistettu versio Bonnie the Bunnysta. Toy Bonnie on vaaleansininen ja sen silmät ovat vihreät. Toy Bonnie on lavan oikealla puolella ja on kitaristi. Hänellä on punaiset posket, valkoinen maha ja punainen rusetti. Toy Bonnie hyökkää pelaajaa kohti oikeasta ilmastointikanavasta.


title: Five Nights at Freddy’s 2

text: Toy Chica on uudistettu versio Chica the Chickenistä. Sillä on naisellisempi vartalo, punaiset posket, pinkit alushousut ja ruokalappu, jossa lukee "Let's party". Toy Chica on taustalaulaja. Toy Chica lähtee liikkeelle Toy Bonnien jälkeen ja hyökkää pelaajaa kohti vasemmasta ilmastointikanavasta. Toy Chicalta katoaa aina nokka sen lähtiessä liikkeelle.


title: Five Nights at Freddy’s 2

text: Toy Freddy on uudistettu versio Freddy Fazbearista. Toy Freddy on vaaleampi kuin alkuperäinen Freddy ja sen hatussa on punainen raita. Toy Freddy on päälaulaja ja hyökkää pelaajaa kohti käytävästä.


title: Five Nights at Freddy’s 2

text: The Puppet (tunnetaan myös nimellä Marionette) on nukkemainen maskotti, joka piileskelee soittorasiassa. Häneltä ei voi suojautua Freddy-maskin avulla, vaan täytyy pittää huoli, ettei Marionette lähde pois soittorasiasta. Tämä onnistuu, kun pelaaja vetää soittorasian yhä uudelleen yön aikana. Jos soittorasiaa ei vedetä, Marionette lähtee liikkeelle ja taustalla soi samaan aikaan soittorasian musiikki nopeampana. Marionette sanotaan olevan sarjamurhaaja Purple Guyn ensimmäinen uhri. Phone Guy sanoo eräässä puhelussaan, ettei hän pidä Marionetesta, koska hän sanoo sen ajattelevan.


title: Five Nights at Freddy’s 2

text: Balloon Boy on lapsen näköinen robotti, joka lähtee liikkeelle toisena yönä. Balloon Boy on 70 senttimetriä pitkä ja hän pitää ilmapalloa kädessä. Balloon Boy tulee pelaajan toimistoon vasemmasta ilmastointikanavasta. Häneltä voi suojautua Freddy-maskilla, mutta jos Balloon Boy pääsee toimistoon, hän ei hyökkää vaan alkaa nauraa ja onnistuu vioittamaan taskulamppusi ja kuolet pian esimerkiksi Foxylle. Joskus voi kuulla Balloon Boyn sanovan pizzerian tiloissa "Hi" tai "Hello"


title: Five Nights at Freddy’s 2

text: The Mangle (tai Toy Foxy) on uudistettu versio Foxysta. Mangle toimii "kokoa ja korjaa" vetonaulana, jossa lapset saavat yhdistellä Manglen osia. Se selitää Manglen sekalaisen ulkonäön, johon kuuluu muun muassa ylimääräinen tukiluurangon pää. Mangle menee toimistoon oikeasta ilmastointikanavasta, jos ei ehdi laittaa Freddy-maskia päähän. Mangle tarrautuu kattoon ja hyökkää sieltä purren pelaajaa päähän. Alun perin Manglesta piti tehdä Foxyn söpömpää versiota, mutta siinä epäonnistuttiin. Manglen päästää outoa ääntä, jossa uskotaan kuuluvan "It's Me" ja "Leave Me Alone".


title: Five Nights at Freddy’s 2

text: Balloon Girl (tunnetaan myös nimellä JJ) on Balloon Boyn näköinen hallusinaatio tai haamu, joka ilmestyy harvoin työpöydän alle. Hänellä on vaalenpunainen nenä -ja silmät sekä sinivioletti paita -ja hattu.


title: Five Nights at Freddy’s 2

text: Shadow Freddy on Golden Fredyn näköinen, tummanvioletti hahmo. Harvoissa tapauksissa Shadow Freddy voi ilmestyä Parts & service -huoneeseen, kun kaikki vanhat animactronicit ovat lähteneet pois. Shadow Freddy istuu Bonnien paikalla nojaten seinään. Jos katsoo häntä liian kauan, kuva jähmettyy.


title: Five Nights at Freddy’s 2

text: Shadow Bonnie (tunnetaan myös nimellä RWQFSFASXC tai RXQ ) on Toy Bonnien muotoinen musta hahmo, joka ilmestyy harvoin toimistoon Celebrate-julisteen kohdalle. Shadow Bonnie on pikimusta lukuun ottamatta hänen silmiään ja hampaita, jotka hehkuvat valkoisina. Jos häntä katsoo liian kauan, hän haihtuu ja peli kaatuu. On teorisoitu, että Shadow Bonnie olisi FNAF 3:ssa esiintyvän Springtrapin haamu.


title: Five Nights at Freddy’s 2

text: Tukiluurangon voi nähdä Marionetin poistuessa soitorasiasta tai vielä harvemmin ilmastointikanavassa. Tukiluuranko voi kuulua Golden Freddylle, koska silmien väri täsmää.Pelaaja kulkee pizzeriassa Freddy-hahmolla. Pelissä täytyy seurata Marionettea, joka johdattaa pelaajan tiettyyn huoneeseen ja peli päättyy. Pelaaja voi myös olla seuraamatta Marionettea ja törmätä satunnaisesti Golden Freddyyn. Pizzeriassa on lasten kuolleita ruumiita, josta voi päätellä, että tapahtumat sijoittuvat The Missing Children Incident -tapauksen jälkeen. Pelistä on myös Take Cake to the childrenversio, missä pelaaja kohtaa Purple Guyn. Purple Guy tappaa pelaajan, jolloin peli päättyy ja näyttö jäätyy.


title: Five Nights at Freddy’s 2

text: Pelaaja ohjaa Freddyä, jonka tehtävänä on viedä kakkua lapsille pienessä pizzeriassa, joka on luultavasti ensimmäinen animactronic ravintola. Jos lapsi on ilman kakkua tarpeeksi kauan, hän muuttuu punaiseksi. Pizzerian ulkopuolella on itkevä lapsi (luultavasti Marionette ennen murhaamista). Itkevää lasta kohti tulee purppura auto, josta astuu esiin Purple Guy. Tämän aikana Freddy alkaa liikkua hitaammin. Lapsi alkaa itkeä yhä vuolaammin ja lopuksi Purple Guy tappaa tämän, ja ajaa pois. Peli päättyy Marioneten hyökkäykseen.


title: Five Nights at Freddy’s 2

text: Pelaaja ohjaa Marionettea, jonka tehtävänä on antaa lasten ruumiille lahjoja, menemällä niiden lähelle. Ylhäällä lukee teksti Gif Gifts, eli anna lahjoja. Kun marionette on antanut kaikille neljälle lapselle lahjat, teksti vaihtuu Give life, eli "anna elämä". Marioneten täytyy mennä uudestaan lasten luokse, jolloin lapsille tulee tuttujen animactronikkien maskit: Freddyn, Bonnien, Chican ja Foxyn. Kun kaikilla lapsilla on maskit, peli päättyy Golden Freddyn hyökkäykseen. Jos tarkkaan katsoo, ehtii nähdä viidennen lapsen ennen Golden Freddyä.


title: Five Nights at Freddy’s 2

text: Pelaaja kulkee Foxyllä, jonka tehtävänä on lähteä Pirate Covesta toiseen huoneeseen. Kun Foxy pääsee huoneseen, siellä olevat neljä lasta hurraavat hänelle ja yksi itkee. Peli alkaa alusta, jolloin pelaajan on toistettava sama kaksi kertaa. Kolmannella kerralla Pirate Coven vieressä seisoo Purple Guy hymyillen. Kun Foxy juoksee jälleen kerran huoneeseen, viisi lasta ovat kuolleet ja peli päättyy punaiseen "lumisateeseen" .


title: Basile Boli

text: Basile Boli (s. 2. tammikuuta 1967 Abidjan, Norsunluurannikko) on norsunluurannikkolaissyntyinen ranskalainen uransa jo päättänyt jalkapalloilija ja nykyinen televisiokommentaattori. Oikeajalkaisen Bolin pelipaikka oli keskuspuolustaja.


title: Basile Boli

text: Boli edusti AJ Auxerrea vuodet 1983-1990. Tuona aikana hän pelasi Ligue 1:ssä yli 250 ottelua. Vuonna 1990 Boli siirtyi Olympique de Marseillen riveihin. Boli voitti seuran kanssa Ligue 1:n vuosina 1991 ja 1992. Kauden 1992-1993 Mestareiden liigan eli ensimmäisen kauden finaalissa AC Milania vastaan Boli teki ainoan maalin ja johdatti Marseillen 1-0-voittoon. Vuonna 1994 Boli siirtyi skottilaiseen Rangers FC:hen, jota hän edusti vain kauden ajan, ennen kuin palasi takaisin Ligue 1:een ja monacolaiseen AS Monacoon. Boli viihtyi Monacossakin vain kauden, ennen kuin siirtyi 1996 Japanin J. Leaguen Urawa Red Diamondsiin, jossa hän lopetti uransa vuonna 1997.


title: Basile Boli

text: Boli pelasi Ranskan jalkapallomaajoukkueessa 45 ottelua viimeistellen yhden maalin vuosina 1986-1993. Hän kuului Ranskan joukkueeseen vuoden 1992 EM-kisoissa.


title: Basile Boli

text: Pelaajauransa jälkeen Boli on vaikuttanut muun muassa Ranskan politiikassa ja osallistunut UMP-puolueen toimintaan ja tuki Nicolas Sarkozyn vaalikampanjaa vuonna 2007.


title: Basile Boli

text: Syyskuussa 2015 Boli siirtyi Olympique Marseillen palvelukseen hoitamaan seuran suhdetoimintaa. Huhtikuussa 2016 hänestä tuli seuran urheilutoiminnan koordinaattori.


title: Heimano Bourebare

text: Heimano Bourebare (s. 15. toukokuuta 1989 Tahiti) on tahitilainen jalkapalloilija, joka edustaa maansa pääsarjan AS Dragonia. Oikeajalkaisen Bourebaren pelipaikka on keskikenttäpelaaja. Hän on 180 senttimetriä pitkä. Bourebare kuuluu Tahitin jalkapallomaajoukkueeseen.


title: Heimano Bourebare

text: Bourebare on pelannut koko uransa kotimaansa sarjassa. Vuodet 2008-2009 hän edusti AS Taravao AC:tä. Vuonna 2009 hän siirtyi AS Tefanaan, jossa hän voitti kaksi maansa mestaruutta ja hävisi kerran OFC Champions Leaguen finaalin, vuonna 2012. Samana vuonna Bourebare siirtyi AS Mont-Doreen, josta hän siirtyi vuonna 2013 nykyiseen seuraansa AS Dragoniin.


title: Heimano Bourebare

text: Tahitin jalkapallomaajoukkueessa Bourebare pelasi ensimmäisen pelinsä vuonna 2010. Hän kuului joukkueeseen, joka voitti Oseanian-mestaruuden vuonna 2012 ja pääsi näin pelaamaan seuraavan vuoden Maanosaliittojen cupiin. Itse cupissa Bourebare pelasi kahdessa ottelussa, kun Tahiti hävisi kaikki kolme otteluaan murskalukemin ja putosi jatkosta.


title: Neílton

text: Neílton Meira Mestzk (eli Neílton; s. 17. helmikuuta 1994 Nanuque) on brasilialainen jalkapalloilija, joka edustaa Campeonato Brasileiro Série A:ssa pelaavaa Cruzeiroa. Pelipaikaltaan oikeajalkainen Neílton on hyökkääjä.


title: Neílton

text: Neíltonin kasvattajaseura on Santos FC. Hän debytoi Série A:ssa toukokuussa 2014 Botafogoa vastaan. Häntä kutsuttiin uudeksi Neymariksi. Kesäkuussa 2014 Neílton teki avausmaalinsa liigassa Criciúmaa vastaan. Samana kesänä hän siirtyi niin ikään Série A:ssa pelaavaan Cruzeiroon neljävuotisella sopimuksella.


title: Alvin Tehau

text: Alvin Tehau (s. 10. huhtikuuta 1989 Tahiti) on tahitilainen jalkapalloilija, joka edustaa nykyisin maansa pääsarjassa pelaavaa AS Tefanaa. Vasenjalkainen Tehau on pelipaikaltaan hyökkääjä. Hän on 186 senttimetriä pitkä. Tehau pelaa Tahitin jalkapallomaajoukkueessa, jossa myös hänen veljensä Jonathan ja Lorenzo Tehau sekä serkkunsa Teaonui Tehau pelaavat.


title: Alvin Tehau

text: Tehau on pelannut koko uransa kotimaansa sarjassa. AS Tefanaa hän on edustanut vuodet 2009-2011 ja uudelleen vuodesta 2012 alkaen. Vuonna 2011 Tehau edusti sekä indonesialaista Atjeh Unitedia, että belgialaista BX Brusselsia, jossa hän ei kuitenkaan päässyt pelaamaan peliäkään. AS Tefanan riveissä Tehau on voittanut kahdesti Tahitin mestaruuden ja hävinnyt kerran OFC Champions Leaguen finaalin, vuonna 2012.


title: Alvin Tehau

text: Tahitin jalkapallomaajoukkueessa Tehau on pelannut vuodesta 2010 alkaen. Hän oli mukana voittamassa Tahitille Oseanian mestaruutta vuonna 2012, joka takasi joukkueelle paikan vuoden 2013 Maanosaliittojen cupiin. Cupissa Tehau pelasi kahdessa pelissä. Tahiti hävisi kaikki kolme peliään murskalukemin. Tehau on tehnyt 18 pelaamassaan maaottelussa kuusi maalia.


title: Hupsu kreivitär

text: Hupsu kreivitär ("La Folle de Chaillot") on ranskalaisen Jean Giraudoux’n kirjoittama näytelmä vuodelta 1943, joka kantaesitettiin kirjailijan kuoleman jälkeen 1945. Se on kaksinäytöksinen komedia, joka noudattaa Aristoteleen Runousopista johdettua kolmen ykseyden sääntöä, jonka tekivät tunnetuksi Pierre Corneille ja Jean Racine: juoni on yhtenäinen ilman sivujuonia, tapahtumapaikka pysyy samana läpi teoksen ja tapahtumat sijoittuvat 24 tunnin ajanjaksolle.


title: Hupsu kreivitär

text: Näytelmä kantaesitettiin 1945 Pariisin Théâtre de l'Athénéessa, jonne sen ohjasi Louis Jouvet.


title: Hupsu kreivitär

text: Joukko yhteiskunnan valtaapitäviä ja liikemiehiä uskoo löytäneensä öljyä Pariisin keskustan maaperästä ja kaavailevat ryhtyvänsä porauksiin alueen asukkaista ja kulttuurisesta merkityksestä piittaamatta. Heidän vastaansa asettuu Aurelia, ”Chaillot’n hullu nainen”, joka muiden kaupunginosien vihaisten vanhojen naisten tuella järjestää mielikuvituksellisen oikeudenkäynnin, jossa miehet tuomitaan. Aurelia houkuttelee yhden kerrallaan heistä laskeutumaan maan alle öljyntuoksua kohti pitkin portaikkoa, jolta ei ole paluuta.


title: Hupsu kreivitär

text: Bryan Forbes ohjasi näytelmästä vuonna 1969 ensi-iltansa saaneen elokuvan "Hupsu kreivitär", jonka pääosaa näyttelee Katharine Hepburn.


title: Muuramen pedofiilirinki

text: Muuramen pedofiilirinki on pääosin Keski-Suomen maakunnassa sijaitsevassa Muuramessa vuodesta 2004 vuoteen 2008 tapahtuneiden lapsiin kohdistuvien seksuaalirikosten vyyhti. Vyyhtiä luonnehditaan yhdeksi Suomen historian törkemmistä seksuaalirikosvyyhdeistä. Uhreina olivat pääasiassa saman perheen kaksi tyttöä, ja tekijöinä lasten biologinen äiti, hänen avopuolisonsa Mikael Vuorinen (aik. Martti Mikael Kivitie, s. 1961) ja kolme miestä, joihin äiti oli tutustunut netin välityksellä. Nuorempaa lapsista oli käytetty seksuaalisesti hyväksi jo 1-vuotiaana.


title: Muuramen pedofiilirinki

text: Sekä äiti, Vuorinen että yksi kolmesta miehestä, Heikki Lauri Kalevi Aspivaara (s. 1961), harrastivat ryhmäseksiä äidin lasten kanssa. Vanhempi lapsista kytkettiin käsiraudoilla sänkyyn osassa teoista, ja hänet laitettiin koskettelemaan äitinsä genitaalialueita. Vuorinen harrasti sekä oraali-, anaali- että vaginaaliseksiä sekä nuoremman että vanhemman lapsen kanssa. Vanhemman lapsen yrittäessä panna vastaan Aspivaara piti lapsen ranteista kiinni. Lisäksi sekä Vuorinen ja äiti että äiti ja yksi kolmesta miehestä laittoivat lapsen katsomaan heitä heidän harrastaessaan seksiä, ja molemmille lapsille näytettiin lapsipornoa. Nuoremman lapsen ollessa 1 v 3 kk ikäinen Aspivaara kosketteli hänen vaginaansa ja ejakuloi siihen äidin pitäessä lasta aloillaan.


title: Muuramen pedofiilirinki

text: Aspivaara tuomittiin myös omien 4- ja 8-vuotiaiden tyttäriensä hyväksikäytöstä. Muut kaksi miestä tuomittiin äidin alastomien lasten katselusta webkameran välityksellä, genitaalialueidensa esittelystä lapsille webkameran välityksellä ja lapsipornon hallussapidosta. Lasten äiti tuomittiin 7 vuoden vankeuteen, Aspivaara 7,5 vuoden vankeuteen ja Vuorinen 10 vuoden vankeuteen.


title: Muuramen pedofiilirinki

text: Aspivaaralla on diakonin koulutus. Hän työskenteli vuosia lastenkodissa. Tietoon ei kuitenkaan tullut, että hän olisi käyttänyt hyväkseen lapsia lastenkodissa.


title: Muuramen pedofiilirinki

text: Vuonna 2014 nousi kohu avopuoliso Mikael Vuorisen opiskelusta Tampereen yliopistossa. Hän opiskeli Tampereen yliopistossa sosiaalitieteitä ja halusi tehdä kandidaatintutkielmansa tieteellisestä ja kulttuurisesta suhtautumisesta onaniaan. Yhteiskunta- ja kulttuuritieteiden yksikön johtaja kuitenkin kielsi tutkielman teon aiheesta pitäen sitä epäsopivana aiheena hänen taustansa takia. Vuorinen luonnehti Aamulehdelle hänellä olevan aiheesta sekä teoreettista että empiiristä kokemusta. Häntä kohtaan on nostettu syyte uudesta lapsen törkestä seksuaalisesta hyväksikäytöstä.


title: Kelantanin sulttaani

text: Kelantanin sulttaani on Malesian Kelantanin osavaltion hallitsija. Sulttaani toimii myös vuorollaan Malesian kuninkaana.


title: Kelantanin sulttaani

text: Kelantan oli historiallinen voimakas valtio, jolla oli kauppayhteyksiä Kiinan, Intian ja Siamin suunnalta tulleiden sivilisaatioiden kanssa. Kelantan oli 1200- ja 1300 luvulla Srivijayan ja Majapahitien valtakuntien alaisuudessa. 1400-luvulla Kelantania hallitsi Malakan sulttaanikunta. Kun portugalilaiset valloittivat Malakan sulttaanikunnan 1500-luvulla, Kelantan hajosi useisiin pienempiin maihin. Siamilaiset valloittivat nämä alueet ja aluetta hallitsi Patanin sulttaanikunta.


title: Kelantanin sulttaani

text: Kelantanin 15. hallitsija Long Yunus onnistui 1700-luvulla jälleen palauttamaan Kelantanin sulttaanin vallan siamilaisten ylivallan alaisuudesta.


title: Musala

text: Musala () on Balkanin niemimaan korkein vuori, joka kohoaa 2 925 metriin. Vuori sijaitsee Rilavuoristossa Rilan kansallispuiston alueella Bulgarian länsiosassa.


title: Hullut asuu Kallios

text: ”Hullut asuu Kallios” on suomalaisen laulaja-lauluntekijä Vilma Alinan kappale hänen helmikuussa 2016 julkaistulta esikoisalbumilta. Universal Music julkaisi kappaleen hänen ensimmäisenä singlenä 7. marraskuuta 2014. Artisti on itse säveltänyt ja sanoittanut kappaleen. Sitä on ollut säveltämässä myös kappaleen tuottanut Ilkka Wirtanen. Kappale kertoo eron jälkeisestä alakulosta.


title: Hullut asuu Kallios

text: Kaapo Kamun ja Maryam Razavin ohjaama musiikkivideo kappaleesta julkaistiin singlen kanssa samana päivänä. Videolla artisti vaeltaa pitkin Helsingin Kallion kaupunginosaa.


title: Kolmen ykseyden sääntö

text: Kolmen ykseyden sääntö on ranskalaisen klassismin ajan draamassa käytetty rakenneperiaate, jonka ideana on ajan, paikan ja toiminnan ykseys: näytelmällä on yksi yhtenäinen juoni ilman sivujuonia, keskitetty tapahtumapaikka ja tarina tapahtuu yhden vuorokauden kuluessa.


title: Kolmen ykseyden sääntö

text: Säännön kehittäjiä olivat 1500–1600-luvun Ranskassa muun muassa näytelmäkirjailijat Pierre Corneille ja Jean Racine, ja sen sanottiin pohjautuvan Aristoteleen Runousoppiin. Aristoteleen tiedetään kuitenkin kirjoittaneen vain toiminnan ykseydestä, joten ajan ja paikan ykseydet kehitettiin Ranskassa.


title: Kolmen ykseyden sääntö

text: Kolmen ykseyden lisäksi ranskalaisessa klassismissa asetettiin tekstille muitakin ihanteita. Näytelmässä tuli olla viisi näytöstä, henkilöiden tuli kuulua ylimpiin säätyihin ja aiheita etsittiin antiikin Kreikasta tai Roomasta.


title: Yahya Petra

text: Yahya Petra (10. joulukuuta 1917 – 29. maaliskuuta 1979) oli Kelantanin sulttaani ja Malesian kuudes Yang di-Pertuan Agong, eli kuningas.


title: Yahya Petra

text: Yahya Petra oli sulttaani Ibramin Petran toiseksi vanhin poika, ja hänet kruunattiin Kelantanin sulttaaniksi isänsä jälkeen vuonna 1960. Sulttaani Ibrahimin vanhin poika Tengku Indra Petra loi poliittisen uran.


title: Yahya Petra

text: Yahya Petra sai Malesian kiertävän kuninkaan viran 1975, ensimmäisenä Kelantanin sulttaanina. Hän kuoli 61-vuotiaana kesken kuninkaan virkakautensa vuonna 1979, saatuaan sydänkohtauksen. Hänen jälkeensä Kelantanin sulttaaniksi tuli hänen poikansa Ismail.


title: Tarkk’ampujaliike

text: Tarkk’ampujaliike () oli paikallisyhdistyksiin perustunut vapaaehtoinen maanpuolustusliike, joka toimi Ruotsissa vuosina 1860–1880.


title: Tarkk’ampujaliike

text: Ensimmäiset tarkk’ampujayhdistykset perustettiin vuonna 1860 Tukholmaan ja Göteborgiin kansainvälisten esikuvien pohjalta. Liikkeen perustajien mielestä Ruotsin viralliset asevoimat olivat liian heikot ja maanpuolustushenki huono. Sotilaallisesti järjestäytyneet tarkk’ampujayhdistykset järjestivät jäsenilleen ampumis- ja marssiharjoituksia, joissa käytettiin univormuja. Ruotsin hallitus otti pian liikkeen suojelukseensa, osoitti paikallisille tarkk’ampujayhdistyksille erityiset piirit ja määräsi, että liikkeen oli valittava ylipäällikkönsä kolmen kuninkaan ehdottaman henkilön joukosta. Hieman myöhemmin Ruotsin valtio alkoi myöntää huomattavia apurahoja kiväärien hankkimiseen ja kouluttajien palkkaamiseen tarkk’ampujayhdistyksille. Vapaaehtoisliike nostatti pian suuren innostuksen koko maassa. Huippu saavutettiin vuonna 1867, jolloin Ruotsin 304:ssä tarkk’ampujayhdistyksessä oli kaikkiaan 40 841 jäsentä. Sen jälkeen innostus alkoi hiipua, joten vuonna 1880 tarkk’ampujaliike muutettiin siviililuontoisemmaksi ja tarkk’ampujayhdistykset muutettiin tavallisiksi ampumaseuroiksi. Tuolloin jäseniä oli jäljellä 11 691.


title: UNRWA

text: UNRWA (United Nations Relief and Works Agency for Palestine Refugees in the Near East) on 1950 perustettu Yhdistyneiden kansakuntien järjestö, jonka vastuulla ovat palestiinalaiset pakolaiset. Järjestö oli alun perin perustettu väliaikaiseksi. Sen tehtävä on tarjota koulutus-, terveys- ja sosiaalipalveluja rekisteröityneille palestiinalaispakolaisille. Rekisteröityneitä pakolaisia on vuoden 2014 tietojen mukaan 4,8 miljoonaa.


title: UNRWA

text: UNRWA:n valtuutta on jatkettu jälleen 2014 niin, että se on voimassa 30. kesäkuuta 2017 asti.


title: Yhdystie 1882

text: Yhdystie 1882 on tie, joka kulkee Raisiosta kantatien 40 risteyksestä Pernon telakalle Turkuun. Tien pituus on 850 metriä. Alkupäässään tie ylittää Ihala-Viheriäinen-radan tasoristeyksenä ja suurin piirtein puolessa välissä matkaa kohtaa seututien 185 eritasoliittymän. Tämän sekä tien päätepisteen välillä on myös Raision ja Turun kaupunkien raja. Tien osoitenimi on koko matkalta "Telakkatie".


title: Nana (apassi)

text: Nana (noin 1810 -19. maaliskuuta 1896) oli chiricahua-apassien "chihenne"-leirikunnan alipäällikkö, joka kävi useilla eri vuosikymmenillä sotaa Yhdysvaltoja ja Meksikoa vastaan.


title: Nana (apassi)

text: Kun Yhdysvaltain-Meksikon rajaseutuja terrorisoinut apassi-johtaja Victorio sai surmansa vuonna 1880, Nana otti hänen paikkansa ja teki sissisotaan erikoistuneen ryhmänsä kanssa lukuisia ryöstöretkiä rajan molemmin puolin.


title: Nana (apassi)

text: Vaikka Nanaa pidettiin taipumittomimpana kaikista apassien johtajista sodissa valkoista väestöä vastaan, hänet tunnettiin lempeänä ja huomaavaisena kansansa keskuudessa.


title: Nana (apassi)

text: Nana kuoli vankeudessa Fort Sillissä Oklahomassa maaliskuussa 1896.


title: Annikki Wiirilinna

text: Annikki Wiirilinna, o.s. "Tilvis" (10. marraskuuta 1921 Kalajoki – 2013) oli suomalainen toimittaja.


title: Annikki Wiirilinna

text: Wiirilinna opiskeli vuodesta 1942 lähtien Yhteiskunnallisessa Korkeakoulussa ja suoritti siellä 1946 sanomalehtitutkinnon.


title: Annikki Wiirilinna

text: Wiirilinna oli aluksi toimittajana muun muassa Mikkelin Sanomissa ja Lapin Kansassa. Hän oli Kokkolassa ilmestyvän Keskipohjanmaa-lehden toimittajana 30 vuoden ajan 1948–1978.


title: Heijastuksia täydelliseltä rundilta

text: Heijastuksia täydelliseltä rundilta on rap-artisti Heikki Kuulan studioalbumi, joka julkaistiin 17. lokakuuta 2014 Universal Musicin alaisuudessa toimivan Johanna Kustannuksen kautta.


title: Heijastuksia täydelliseltä rundilta

text: Albumin ensimmäinen single "Rataraato" julkaistiin musiikkivideona 5. helmikuuta 2014. Kappaleella vierailevat punk-yhtye Pää Kii ja rap-artisti Paperi T. Albumin toinen single "Ystävii" julkaistiin YouTubessa 16. toukokuuta 2014 ja musiikkivideona 6. kesäkuuta 2014. Kolmas single ja musiikkivideo "Ekstaasinappi" julkaistiin 12. syyskuuta 2014. Kappaleen "Helsinginkatu" musiikkivideo julkaistiin 17. lokakuuta 2014. Videolla nähdään rock-muusikko Andy McCoy. Albumin viides musiikkivideo julkaistiin 28. marraskuuta kappaleesta "Gambinaa". "Heijastuksia täydelliseltä rundilta" -albumi nousi ilmestymisviikollaan (43/2014) Suomen virallisen listan sijalle 22. Erikoisliikkeiden myyntiä mittaavalla Rumban listalla levy debytoi sijalla 13.


title: Sleigh Bells

text: Sleigh Bells on yhdysvaltalainen vuonna 2008 perustettu noise pop -duo Brooklynistä, New Yorkista. Sleigh Bellsin laulaja on Alexis Krauss ja kitaristi Derek Edward Miller. Duon studioalbumit ovat: ”Treats”, ”Reign of Terror” ja ”Bitter Rivals”. Duon kappaleisiin ”Infinity Guitars”, ”Riot Rhythm”, ”Rill Rill”, ”Comeback Kid”, ”Demons”, ”End of the Line” ja ”Bitter Rivals” on tehty musiikkivideot.


title: Pleistoseenin puisto

text: Pleistoseenin puisto () on Venäjällä Siperiassa sijaitseva luonnonpuisto, jossa pyritään jäljittelemään jääkautisen aron oloja. Puisto sijaitsee Tšerskistä etelään Kolyma-joen laaksossa. Puistoprojektia johtaa venäläinen tutkija Sergei Zimov, jonka mukaan jääkautiset eläimet elivät kylmällä subarktisella arolla.


title: Pleistoseenin puisto

text: Vuonna 1996 aidattiin 50 hehtaarin alue, jonne laitettiin kymmeniä jakutianhevosia. Ensimmäisistä 40 hevosesta 15 päätyi petojen saaliiksi ja 12 kuoli myrkyllisiin kasveihin. Lisää hevosia tuotiin aitaukseen. Ne sopeutuivat uuteen ympäristöön, ja vuonna 2006 aitauksessa oli 20 hevosta. Hevosten luku alkoi kasvaa luonnostaan, ja vuonna 2013 hevosia oli 30. Osalle hevosista tuotiin talvella ruokaa. Mammuttien ja visenttien tallausvaikutusta jäljiteltiin koneella. Kasvillisuus muuttui sammaleisesta pajupensaikosta ruohikoksi, ja maaperä tiivistyi.


title: Pleistoseenin puisto

text: 2000-luvulla aitausta laajennettiin 16 neliökilometrin alalle. Vuonna 2010 puistoon tuotiin muutamia myskihärkiä, ja vuonna 2011 vapiteja ja visenttejä. Kaksi kuudesta Wrangelinsaaren myskihärästä kuoli muutamassa kuukaudessa. Vapitit karkasivat hyppäämällä yli aidasta vuonna 2012. Tarkoitus on tuoda alueelle hirviä ja muita lehdensyöjäeläimiä, ja vasta sitten kiangeja ja muita ruohonsyöjiä.


title: Hatanpään sairaala

text: Hatanpään sairaala on Tampereella Hatanpään kaupunginosassa sijaitseva kaupunginsairaala. Se toimii kahdessa rakennuksessa. Kantasairaalassa erikoisaloina ovat kirurgia, sisätaudit, infektiotaudit ja yleislääketiede ja puistosairaalassa neurologia ja geriatria. Sairaalassa on 368 sairaansijaa.


title: Hatanpään sairaala

text: Sairaalan historia juontaa vuoteen 1914, jolloin kaupungin omistukseen tulleen Hatanpään kartanon pirttirakennukseen muutti mielisairaala. Kansalaissodan ajan kartanon päärakennus ja Nils Idmanin huvilarakennus olivat sotilassairaalana. Vuonna 1919 huvilarakennuksesta tehtiin 57-paikkainen kirurgi- ja sisätautisairaalaa.


title: Hatanpään sairaala

text: Uusi sairaalarakennus valmistui vuonna 1935. Funkkistyylisen sairaalan suunnitteli Bertel Strömmer. Viisikerroksisessa sairaalarakennuksessa oli 148 vuodepaikkaa, ja osa niistä oli varattu vuonna 1935 Hatanpäälle muuttaneen lastensairaalan käyttöön.


title: Hatanpään sairaala

text: 1960-luvulta lähtien sairaalarakennusta on useasti laajennettu. Uusimman laajennus- ja perusparannustyöt valmistuvat vuosina 2013–2016.


title: Arto Lahti (kirjailija)

text: Arto Abel Lahti (s. 15. marraskuuta 1935 Virrat) on suomalainen nuortenkirjailija.


title: Microsoft Lumia 535

text: Microsoft Lumia 535 on Microsoft Mobilen valmistama älypuhelin. Se oli ensimmäinen Microsoftin julkistama Lumia-puhelin, jossa oli luovuttu Nokia-brändistä. Puhelimessa on Windows Phone 8.1 -käyttöjärjestelmä, ja siinä oli lisäksi valmiina Lumia Denim -päivitys. Puhelin julkaistiin 11. marraskuuta 2014, ja sen veroton suositushinta oli valmistajan mukaan 110 euroa. Lumia 535:ssä on viiden megapikselin etu- ja takakamerat.


title: Reaalinen projektiivinen taso

text: Reaalinen projektiivinen taso on eräs ei-orientoituva pinta eli kaksiulotteinen monisto, jolla on keskeinen merkitys varsinkin projektiivisessa geometriassa, mutta myös muilla matematiikan aloilla. Tällaista pintaa ei voi tehdä tavallisessa kolmiulotteisessa avaruudessa, ellei sen sallita leikkaavan itseään. Sillä on kuitenkin keskeisiä sovelluksia geometriassa, sillä eräs tapa konstruoida reaalinen projektiivinen taso on määritellä se formula_1:n origon kautta kulkevien suorien joukkona.


title: Reaalinen projektiivinen taso

text: Reaalinen konstruktiivinen taso voidaan määritellä tai konstruoida useilla eri tavoilla, mutta kaikissa tapauksissa sille voidaan määritellä yhtäläinen geometrinen tai topologinen struktuuri.


title: Reaalinen projektiivinen taso

text: Reaalista projektiivista tasoa ei kuitenkaan voida upottaa kolmiulotteiseen avaruuteen formula_2, minkä vuoksi sen kaltaista pintaa ei voida tehdä konkreettisesti esimerkiksi paperista taivuttamalla, leikkaamalla ja liimaamalla. Yleistetyn Jordanin käyrälauseen mukaan nimittäin jokainen formula_2:n umpinainen pinta jakaa avaruuden kahteen osaan, sisä- ja ulkopuoleen, mutta ei-orientoituvana, yksipuolisena pintana reaalinen projektiivinen taso ei tällä tavoin jaa avaruutta. Näin ollen jokainen jatkuva kuvaus reaaliselta projektiiviselta tasolta avaruuteen formula_2 "leikkaa itsensä", toisin sanoen projektiivisella tasolla on toisistaan erillisiä pisteitä, joita tässä kuvauksessa kuitenkin vastaa sama piste.


title: Reaalinen projektiivinen taso

text: Alun perin reaalinen projektiivinen taso on muodostettu lisäämällä tavalliseen euklidiseen tasoon joukko "äärettömän kaukaisia" pisteitä, joissa yhdensuuntaiset suorat leikkaavat toisensa. Jokaista keskenään yhdensuuntaisten suorien joukkoa kohti tasoon lisätään yksi tällainen "äärettömän kaukainen" eli ideaalipiste, jossa suorien ajatellaan kohtaavan. Toisaalta kunkin suoran ajatellaan johtavan kummassakin suunnassa "samaan" ideaalipisteeseen, minkä vuoksi niitä lisätään kutakin yhdensuuntaisten suorien joukkoa kohti vain yksi, ei kaksi. Jos suoraa pitkin kuvitellaan kuljettavan ideaalipisteeseen saakka ja jatketaan sieltä edelleen eteenpäin, päädytään lopulta vastakkaisesta suunnasta takaisin lähtöpisteeseen.


title: Reaalinen projektiivinen taso

text: Tämän konstruktion vuoksi reaalista projektiivista tasoa sanotaan usein myös "laajennetuksi euklidiseksi tasoksi". Sitä ei kuitenkaan pidä sekoittaa funktioteoriassa paljon käytettyyn laajennettuun kompleksitasoon, josta se eroaa oleellisesti monessa suhteessa. Laajennetussa kompleksitasossa on normaaliin tasoon lisätty vain yksi piste, reaalisessa projektiivisessa tasossa sen sijaan äärettömän monta. Reaalinen projektiivinen taso ei myöskään ole homeomorfinen pallopinnan kanssa, laajennettu kompleksitaso sen sijaan on.


title: Reaalinen projektiivinen taso

text: Projektiivisen avaruuden Eulerin karakteristika on 1, minkä vuoksi myös sen demigenus (ei-orientoituva genus eli Eulerin genus) on 1.


title: Reaalinen projektiivinen taso

text: Topologisesti avoin yksikkökiekko eli niiden tason pisteiden muodostama alue, joiden etäisyys origosta on annettua pituusyksikköä pienempi, on homeomorfinen koko tason kanssa. Napakoordinaatteja käyttäen taso voidaan kuvata avoimelle yksikkökiekolle esimerkiksi seuraavasti:


title: Reaalinen projektiivinen taso

text: Tässä kuvauksessa tason jokaisen pisteen kuvapiste on origoon nähden samassa suunnassa kuin alkuperäinen piste, mutta kaikki pisteet kuvautuvat yksikköympyrän sisäpuolelle. Mikään tason piste ei kuvaudu ympyrän kehälle, mutta mitä kauempana alkuperäinen piste on origosta, sitä lähemmäksi ympyrän kehää se kuvautuu.


title: Reaalinen projektiivinen taso

text:
Kun projektiivisen tason ideaalipisteiden ajatellaan olevan "äärettömän kaukana", tässä konstruktiossa on luonnollista ajatella niiden kuvautuvan ympyrän kehälle. Kun kuitenkin jokainen suora johtaa kummassakin päässään samaan ideaalipisteeseen, on ympyrän kehän vastakkaiset pisteet ajateltava samastetuiksi keskenään. Toisin sanoen on suljetun yksikkökiekon pisteiden joukossa on määriteltävä ekvivalenssirelaatio siten, että kiekon sisäpisteet ovat ekvivalentteja vain itsensä kanssa, mutta kehän vastakkaiset pisteet myös toistensa kanssa. Tällöin reaalisen projektiviisen tason "pisteet" ovat itse asiassa tämän relaation ekvivalenssiluokkia, joista kuhunkin kuuluu yksi tai kaksi alkuperäisen yksikkökiekon pistettä. Avaruuden topologia määritellään tämän ekvivalenssirelaation mukaisena tekijätopologiana.
Toisaalta koska suljettu yksikkökiekko on homeomorfinen myös neliön formula_6 kanssa, voidaan reaalinen projektiivinen taso topologisesti muodostaa myös neliön avulla. Tämä voidaan suorittaa kahdessa vaiheessa: ensin samastetaan kukin y-akselilla oleva piste (0,y) neliön oikeassa reunassa olevan pisteen (1, 1-y) kanssa, jolloin saadaan Möbiuksen nauha. Tämän jälkeen samastetaan vielä x-akselilla olevat pisteet suoralla y=1 olevien pisteiden kanssa, mikä voidaan tehdä kahdella tavalla. Jos pisteet (x, 0) ja (x, 1) samastetaan keskenään, saadaan Kleinin pullo. Jos sen sijaan pisteet (x, 0 ja (1-x, 1) samastetaan keskenään, saadaan reaalinen projektiivinen tasoa.


title: Reaalinen projektiivinen taso

text: Möbiuksen nauha voidaan tällä tavoin aivan konkreettisestikin toteuttaa, joskin käytännössä neliön sijasta on käytettävä pitkää ja kapeaa suorakulmiota. Jos tällaisen suorakulmion muotoista nauhaa kierretään keskeltä puoli kierrosta ja liimataan sen jälkeen sen vastakkaiset päät yhteen, saadaan Möbiuksen nauha. Sitä vastoin sen enempää Kleinin pulloa kuin projektiivista tasoakaan ei voida vastaavalla tavalla konkreettisesti muodostaa.


title: Reaalinen projektiivinen taso

text:
Reaalinen projektiivinen taso voidaan konstruoida myös käyttämällä lähtökohtana pallopintaa. Määritellään pallon isoympyrät "suoriksi" ja vastakkaisten eli antipodisten pisteiden parit "pisteiksi". On helppo osoittaa, että tällainen struktuuri toteuttaa kaikki yleisen projektiivisen tason määritelmän edellyttämät ehdot:Tässä konstruktiossa siis jokainen pallopinnan piste samastetaan vastakkaisen eli antipodisen pisteensä kanssa. Täten saadaan reaalinen projektiivinen taso, jonka "pisteet" itse asiassa ovat kahden vastakkaisen pisteen muodostamia pareja.
Toisin sanoen projektiivinen avaruus on tekijäavaruus, joka saadaan määrittelemällä pallopinnan pisteiden joukossa ekvivalenssirelaatio ~, jossa x ~ y, jos ja vain jos joko y = x tai y = −x.


title: Reaalinen projektiivinen taso

text: Voidaan osoittaa, että näin muodostettu projektiivinen taso on homeomorfinen edellä neliön avulla konstruoidun projektiivisen tason kanssa. Toisaalta tämä konstruktio osoitta selvemmin kuin edelliset, ettei "äärettömän kaukaisten" pisteiden muodostama "äärettömän kaukainen suora" ole topologisesti mitenkään erikoisasemassa reaalisen projektiivisen tason muihin suoriin nähden.


title: Reaalinen projektiivinen taso

text: Jokaista pallopinnan vastakkaisten pisteiden paria vastaa yksikäsitteisesti yksi pallon keskipisteen kautta kulkeva suora ja kääntäen, nimittäin näiden pisteiden kautta kulkeva suora. Reaalinen projektiivinen onkin homeomorfinen myös sellaisen topologisen avaruuden kanssa, jonka "pisteet" ovat formula_1:ssa origon kautta kulkevia suoria.


title: Reaalinen projektiivinen taso

text: Edellä muodostettu kuvaus pallopinnalta reaaliselle projektiiviselle tasolle on itse asiassa kaksilehtinen peitekuvaus. Tästä seuraa, että reaalisen projektiivisen tason perusryhmä on kertalukua 2 oleva syklinen ryhmä, siis kokonaisluvut modulo 2. Ryhmä voidaan generoida ylempänä olevassa kuvassa näkyvän silmukan "AB" avulla.


title: Reaalinen projektiivinen taso

text: Vaikka reaalista projektiivista tasoa ei voida upottaa kolmiulotteiseen avaruuteen, voidaan se kuitenkin "immersioida". Immersio on jatkuva kuvaus, jossa lähtöavaruuden, tässä tapauksessa projektiivisen tason, jokaisella pisteellä on ympäristö, johon rajoitettuna kuvaus on upotus. Boyn pinta on eräs sellainen immersio.


title: Reaalinen projektiivinen taso

text: Jos Boyn pintaa kuvataan monitahokkaalla, siinä on aina vähintään yhdeksän sivutahkoa.


title: Reaalinen projektiivinen taso

text:
Jakob Steinerin roomalainen pinta on eräs projektiivisen tason havainnollistus kolmiulotteisessa avaruudessa. Siinä se leikkaa itsensä, toisin sanoen on olemassa pisteitä, jotka projektiivisella tasolla ovat erillisiä mutta joita roomalaisella tasolla vastaa sama piste.
Tetrahemiheksaedri on projektiivista tasoa kuvaava monitahokas,
jolla on sama perusrakenne kuin Steinerin roomalaisella pinnalla.


title: Reaalinen projektiivinen taso

text:
Projektiiviselle tasolle on olemassa useita tasoprojektioita. Vuonna 1874 Felix Klein tutki kuvausta
formula_8


title: Reaalinen projektiivinen taso

text: Projektiivisen puolipallon keskeisprojektio tasolle antaa tulokseksi tavallisen, jäljempänä kuvatun äärettömän projektiivisen tason.


title: Reaalinen projektiivinen taso

text:
Reaalisen projektiivisen tason pisteet voidaan esittää homogeenisilla koordinaateilla. Pisteellä on homogeeniset koordinaatit ["x" : "y" : "z"], missä koordinaattien
["x" : "y" : "z"] and ["tx" : "ty" : "tz"] katsotaan tarkoittavan samaa pistettä, olipa "t" mikä luku tahansa, ei kuitenkaan nolla. Pisteet, joiden koordinaatit voidaan esittää muodossa ["x" : "y" : 1], muodostavat tavanomaisen tason formula_1, jota sanotaan projektiivisen tason äärellisen osan, kun taas pisteet, joiden koordinaatit ovat ["x" : "y" : 0], ovat niin sanottuja "äärettömyydessä olevia pisteitä" eli "ideaalipisteitä", jotka muodostavat äärettömyydessä olevan suoran. Homogeeniset koordinaatit [0 : 0 : 0] eivät vastaa mitään pistettä.


title: Reaalinen projektiivinen taso

text: Myös tason suorat voidaan esittää homogeenisilla koordinaateilla. Projektiivisella suoralla, joka vastaa avaruudessa formula_2 tasoa "ax" + "by" + "cx" = 0, on homogeeniset koordinaatit ("a" : "b" : "c"). Täten koordinaatit ("a" : "b" : "c") ja ("da" : "db" : "dc") vastaavat samaa suoraa eli ovat ekvivalentit, olipa "d" mikä luku tahansa, ei kuitenkaan nolla. Niinpä saman suoran eri yhtälöt, jotka ovat muotoa "dax" + "dby" + "dcz" = 0, antavat samat homogeeniset koordinaatit.


title: Reaalinen projektiivinen taso

text: Piste ["x" : "y" : "z"] on suoralla ("a" : "b" : "c"), jos "ax" + "by" + "cz" = 0. Niinpä suorat, joiden koordinaatit ovat ("a" : "b" : "c"), missä "a" ja "b" eivät molemmat ole nollia, vastaavat tavanomaisen tason suoria, koska niihin kuuluu pisteitä, jotka eivät ole äärettömyydessä. Koordinaatteja (0 : 0 : 1) vastaa äärettömyydessä oleva suora, sillä siihen kuuluvat vain ne pisteet, joilla "z" = 0.


title: Reaalinen projektiivinen taso

text: Jokainen suora projektiivisella tasolla P voidaan esittää yhtälöllä "ax" + "by" + "cz" = 0. Jos luvuista "a", "b" ja "c" muodostetaan pystyvektori ℓ ja parametreista "x", "y", "z" pystyvektori x, edellä oleva yhtälö voidaan kirjoittaa myös matriisimuodossa:


title: Reaalinen projektiivinen taso

text: Käyttämällä vektorimerkintää voidaan sen sijasta kirjoittaa myös:


title: Reaalinen projektiivinen taso

text:
Yhtälö "k"(xℓ) = 0 (missä "k" on skalaari, ei nolla), kuvaa tasoa, joka kulkee origon kautta avaruudessa formula_2, ja "k"("x") kuvaa origon kautta kulkevaa suoraa. Kolmiulotteisen avaruuden formula_2 origon kautta kulkevat suorat ja tasot ovat sen lineaarisia aliavaruuksia.
Projektiivisella tasolla P suoran yhtälö on "ax" + "by" + c = 0, ja kertomalla tämä yhtälö jollakin vakiolla "k" voidaan siitä muodostaa minkä tahansa tason yhtälö, joka on kohtisuorassa "x", "y" -tason kanssa.


title: Reaalinen projektiivinen taso

text: "Normalisoidut" homogeeniset koordinaatit saadaan valitsemalla "z" = 1. Kaikki pisteet, joilla "z" = 1, muodostavat tason. Kuvitellaan, että tätä tasoa katsotaan pisteestä käsin, joka on kauempana origosta "z"-akselilla ja että sinne on merkitty kaksi yhdensuuntaista suoraa. Siitä pisteestä käsin, jossa katsoja on, katsoja voi (näkökyvystään riippuen) nähdä tasosta vain rajallisen alueen, jonka rajat oheisessa kaaviossa on merkitty punaisella. Jos katsoja etääntyy kyseisestä tasosta "z"-akselia pitkin mutta katsoo koko ajan origoon päin, hän näkee tasosta suuremman osan. Katsojan näkökentässä alkuperäiset pisteet ovat siirtyneet. Tätä siirtymää voidaan kuvata jakamalla homogeeniset koordinaatit jollakin vakiolla. Oikella olevassa kuvassa ne on jaettu kahdella, joten "z":n arvoksi saadaan 0,5. Jos katsoja menee tarpeeksi kauas, se alue, johon hän on kiinnittänyt katseensa, näyttää lopulta kaukaisuudessa olevalta pisteeltä. Samalla kuitenkin yhdensuuntaisista suorista näkyy yhä suurempi osa. Nämä suorat kohtaavat äärettömyydessä olevalla suoralla (suoralla, joka kulkee origon kautta tasossa "z" = 0). Tason "z" suorat ovat ideaalisia pisteitä. Taso "z" = 0 on äärettömyyessä oleva suora.


title: Reaalinen projektiivinen taso

text: Homogeeninen piste (0, 0, 0) on siellä, minne kaikki todelliset pisteet päätyvät, kun tasoa katsotaan äärettömän kaukaa. Se on tasolla "z" = 0 oleva suora, jossa yhdensuuntaiset suorat kohtaavat.


title: Reaalinen projektiivinen taso

text: Yhtälössä xℓ = 0 on kaksi pystyvektoria. Kumpi tahansa niistä voidaan pitää vakiona ja antaa toiselle eri arvoja. Jos piste x pidetään vakiona ja kertoimelle ℓ annetaan eri arvoja, saadaan muita saman pisteen kautta kulkevia suoria. Jos taas kerroin pidetään vakiona ja vaihdetaan pistettä "x", saadaan muut samalla suoralla olevat pisteet. Vektori "x" vastaa pistettä, koska käytettävät akselit ovat "x"-, "y"- ja "z"-akseli. Jos sen sijaan kertoimia kuvattaisiin akseleilla, joille käytettäisiin merkintää "a", "b" ja "c", pisteistä tulisi suoria ja suorista pisteitä. Jos todistetaan jotakin käyttämällä akseleja "x", "y" ja "z", sama argumentti pätee myös akseleille "a", "b" ja "c". Tätä ominaisuutta sanotaan projektiivisen tason duaalisuudeksi.


title: Reaalinen projektiivinen taso

text: Yhtälöllä xℓ = 0 lasketaan kahden pystyvektorin sisätulo. Kahden vektorin sisätulo on nolla, jos vektorit ovat ortogonaaliset. Projektiivisella tasolla P pitseiden "x" ja x kautta kulkeva suora voidaan esittää pystyvektorina ℓ, joka toteuttaa yhtälöt xℓ = 0 ja xℓ = 0, toisin sanoen pystyvektorina ℓ, joka on ortogonaalinen x:n ja x:n kanssa. Sellainen vektori saadaan ristitulolla: näiden pisteiden kautta kulkevan suoran homogeeniset koordinaatit saadaan yhtälöstä x × x. Kahden suoran leikkauspiste löydetään duaalisuusperiaatetta käyttämällä samaan tapaan, suoria kuvaavien vektorien ristitulolla ℓ × ℓ.


title: Reaalinen projektiivinen taso

text: Vaikka reaalista projektiivista avaruutta ei voida upottaa kolmiulotteiseen euklidiseen avaruuteen, voidaan se kuitenkin upottaa neli- tai useampiulotteiseen avaruuteen. Projektiivinen taso formula_13 on pallopinnan


title: Reaalinen projektiivinen taso

text: tekijäavaruus ekvivalenssirelaation ("x", "y", "z") ~ (−"x", −"y", −"z") suhteen, jossa antipodiset pisteet ovat ekvivalentit. Tarkastellaan funktiota formula_2 → formula_16: ("x", "y", "z") ↦ ("xy", "xz", "y"−"z", 2"yz"). Rajoitetaan tämä kuvaus pallopinnalle S, ja koska sen jokainen komponentti on parillisen asteen homogeeninen polynomi, se saa saman arvon pallopinnan S missä tahansa kahdessa vastakkaisessa eli antipodisessa pisteessä. Täten saadaan kuvausformula_17 → formula_16. Tämä kuvaus on lisäksi upotus. On huomattava, että tämä upotuksesta voidaan muokata myös kuvaus formula_2:een, joka kuitenkaan ei ole upotus vaan immersio; tällöin tuloksena saadaan roomalainen pinta.


title: Reaalinen projektiivinen taso

text: Liimaamalla yhteen projektiivisia tasoja peräjälkeen saadaan ei-orientoituvia pintoja, joilla on korkeampi demigenus. Liimaaminen suoritetaan leikkaamalla jokaisesta pinnasta pieni kiekko ja samastamalla ("liimaamalla") niitä rajoittavat ympyränkehät. Liimaamalla täten kaksi projektiivista tasoa yhteen saadaan Kleinin pullo.


Luettelo SM-liigassa jääkiekkoilleista venäläisistä. Jääkiekon SM-liiga perustettiin vuonna 1975 jääkiekon pääsarjaksi Suomessa. Ensimmäiset venäläiset liigassa nähtiin Jokereissa jo avauskaudella 1975–1976, jolloin joukkueessa pelasi puolustaja Valeri Kuzmin ja Jokereiden päävalmentajana toimi Boris Maiorov. Jo ennen SM-liigan perustamista SM-sarjassa toimi pelaajavalmentajana edellämainitun Boris Maiorovin kaksoisveli Jevgeni Maiorov Vehmaisten Urheilijoissa kaudella 1968–1969 sekä myöhemmin TPS:n päävalmentajana tunnettu Vladimir Jurzinov KOO-VEE:ssä kausina 1972–1973 ja 1973–1974.


title: Luettelo SM-liigassa jääkiekkoilleista venäläisistä

text: Kuzminin jälkeen Neuvostoliiton olemassaolon aikana pelasi myös Nikolai Makarov, Anatoli Timofejev, Viktor Tjumenev, Vladimir Myškin, Andrei Pjatanov, Jevgeni Štepa, Viktor Glušenkov ja Vjatšeslav Lavrov. Makarov valittiin kaudella 1982–1983 ensimmäisenä ulkomaalaisena SM-liigan parhaaksi puolustajaksi. Kaudella 1990–1991 Rauman Lukossa torjunut Vladimir Myškin on toistaiseksi ainoa SM-liigassa pelannut venäläismaalivahti. 1990-luvulla SM-liigassa nähtiin muihin vuosikymmeniin nähden ylivoimaisesti eniten venäläispelaajia. Heistä moni on pelannut urallaan joko ennen tai jälkeen SM-liigaa myös NHL:ssä tai edustanut Neuvostoliittoa/Itsenäisten valtioiden yhteisöä/Venäjää miesten arvokisoissa. Esim. German Titov käytti kaudella 1992–1993 Turun Palloseuraa ponnahduslautana NHL:ään ja hän palasi joukkueeseen kaudella 1994–1995 työsulun ajaksi.


text: 2000-luvulla venäläiset ovat vähentyneet SM-liigassa. Kaikkien aikojen venäläispörssin kärkikaksikon Aleksandr Barkovin ja Andrei Potaitšukin jälkeen ainoastaan Dmitri Nabokov, Dmitri Juškevitš ja Nikolai Goldobin ovat pelanneet täyden SM-liigakauden. Kaudella 2015–2016 SM-liigassa pelaa venäläisistä ainoastaan TPS:n Aleksandr Georgijev.


text: "Tilanne ennen kautta 2015–2016"


text: Aleksandr Barkov sai valinnan helmikuussa 1998, lokakuussa 1999 ja helmikuussa 2001. Hänen lisäkseen ennätykselliset kolme kertaa valinnan ovat saaneet myös Jan Čaloun, Juha-Pekka Haataja ja Tim Thomas.


title: Ritva Luostarinen

text: Ritva Sirkku Kaarina Luostarinen (s. 28. marraskuuta 1935 Joensuu) on suomalainen lastenkirjailija.


title: Bim mustakorva (elokuva)

text: Bim mustakorva () on neuvostoliittolainen elokuva, joka perustuu Gavril Trojepolskin samannimiseen romaaniin. Elokuva valmistui vuonna 1970 mutta oli hyllytettynä seitsemän vuoden ajan. Se sai parhaan vieraskielisen elokuvan Oscar-ehdokkuuden vuoden 1978 Oscar-gaalassa.


title: Bim mustakorva (elokuva)

text: Yksinäinen sotaveteraani Ivan Ivanovitš hankkii gordoninsetterin pennun, jolla on mustat korvat ja vaalea turkki. Hän nimeää sen Bimiksi ja kouluttaa siitä metsästyskoiran. Ivanin ja Bimin yhteiselo on mukavaa, mutta eräänä päivänä Ivanin sodassa saama sirpale aiheuttaa hänelle sairauskohtauksen. Ivan lähetetään Moskovaan leikattavaksi, ja naapurit jäävät huolehtimaan Bimistä. Bim kuitenkin karkaa etsimään isäntäänsä ja matkallaan se kohtaa niin hyviä kuin pahojakin ihmisiä.


title: Bim mustakorva (elokuva)

text: Elokuvan näki sen ilmestymisvuonna 231 miljoonaa katsojaa. Se sai Neuvostoliiton parhaan elokuvan tittelin ja se palkittiin kristallimaapallolla Karlovy Varyn elokuvajuhlilla. Vuonna 1980 ohjaaja Stanislav Rostotski ja kirjan kirjoittanut Gavril Trojepolski vastaanottivat Leninin palkinnot.


title: Bim mustakorva

text: Bim mustakorva viittaa seuraaviin:


title: Feodor Sergejeff

text: Feodor Ivanovitš Sergejeff (, 17. helmikuuta 1840 Jaroslavlin kuvernementti – 25. joulukuuta 1924 Viipuri) oli venäläissyntyinen suomalainen liikemies ja kauppaneuvos. Hänen vuonna 1873 Viipurissa perustamansa tukkuliike toimii edelleen Helsingissä nimellä Oy Sergejeff Ab.


title: Feodor Sergejeff

text: Venäjällä syntynyt Sergejeff muutti 14-vuotiaana I. A. Schuschinin kauppa-apulaiseksi Viipuriin. Vuonna 1873 hän osti Schuschinin pienen kaupan ja muutti sen tukkuliikkeeksi, joka harjoitti myös omaa maahantuontia. Vuonna 1899 yhtiöön tulivat mukaan hänen poikansa Paul ja Alexander sekä vävy Nikolai Bojarinoff. Samalla uudeksi toiminimeksi vaihtui ”F. Sergejeffin Pojat ja Kumpp.”. F. Sergejeffin Tupakkatehdas aloitti toimintansa 1878 ja vuonna 1893 Sergejeff osti kauppias Alexander Sapetoffin konkurssihuutokaupasta Pyöräsuon kaupunginosassa toimineen Bavaria-nimisen panimon. F. Sergejeffin Oluttehtaaksi nimensä vaihtaneesta yrityksestä tuli muutamassa vuodessa Suomen neljänneksi suurin panimo. Se säilytti markkina-asemansa aina talvisotaan saakka, jolloin oluttehdas joutui lopettamaan toimintansa tuotantolaitosen tuhouduttua Neuvostoliiton pommituksissa.


title: Feodor Sergejeff

text: Vuonna 1906 Sergejeff rakennutti Viipurin keskustaan Repolan kaupunginosaan suuren liiketalon, joka suunnitteli arkkitehti Paavo Uotila. Hänellä oli myös Hackmanien teollisuussuvun kanssa yhteinen pankki, joka kuitenkin fuusioitui Kansallis-Osake-Pankkiin. Feodor Sergejeff kuoli Viipurissa vuonna 1924.


Kansanmusiikin ja Kansantanssin Edistämiskeskus (KEK, (CEFF)) on järjestö, jonka tehtävänä on edistää kansanmusiikkia ja kansantanssia sekä niihin liittyviä soitinrakennusta sekä puku- ja tapaperinteitä. Sen tehtävänä on tämän lisäksi edistää näiden alojen asemaa ja merkitystä kansallisen kulttuuripolitiikan osana sekä koordinoida jäsenjärjestöjen ja yhteistyökumppanien kansainvälistä yhteistyötä ja huolehtia kansallisesta yhteistyöstä. Yhdistyksen edustamaan alaan sisältyy valtakulttuurin lisäksi niin perinteisten vähemmistöjen kuin uussuomalaistenkin musiikki- ja tanssiperinteet Suomessa


Aikaisemmin alalla on toiminut kaksi kattojärjestöä, Folklore Suomi Finland ja Kansanmusiikin ja -tanssin edistämiskeskus. Ensin mainittu on keskittynyt erityisesti kansantanssin kansainväliseen toimintaan ja jälkimmäisen yksi merkittävimmistä toiminnoista on ollut ylläpitää portaalia osoitteessa www.kansanmusiikki.fi. Portaali toimii koko alan tärkeimpänä tiedotuskanavana, nettikatalogina alan toimijoista ja ainoana alan valtakunnallisena tapahtumakalenterina. Uuden kattojärjestön, viralliselta nimeltään Kansanmusiikin ja Kansantanssin Edistämiskeskus (KEK), toiminnassa on yhdistetty aikaisempien järjestöjen keskeisimmät toiminnot.


title: Kansanmusiikin ja Kansantanssin Edistämiskeskus

text: Kansanmusiikin ja Kansantanssin Edistämiskeskuksen toiminnajohtajana toimii Riitta-Liisa Joutsenlahti.


text: Jäsenjärjestöt (11.11.2014):


title: Afrikansuohaukka

text: Populaatio on pienenemässä.


title: Afrikansuohaukka

text: Laji esiintyy yleensä erityyppisillä soilla, eikä sitä normaalisti esiinny metsissä.


title: Imatra (Viipuri)

text: Imatra oli yksi Viipurin vanhoista suomalaisista kaupunginosista. Keskustan pohjoispuolella Papulanlahden ja Suomenvedenpohjan rannalla sijainnut Imatra kuului alun perin Viipurin maalaiskuntaan ja se liitettiin Viipurin kaupunkiin vuonna 1924. Alueen kautta kulki Imatralle johtanut maantie, joka nykyisin tunnetaan Venäjän tieverkon maantienä A124.


title: Imatra (Viipuri)

text: Imatran kaupunginosa oli enimmäkseen maaseutumaista, sen vähäinen asutus koostui Viipurin varakkaan väestön pientaloista. Muita rakennuksia olivat muun muassa vuonna 1890 valmistunut Papulan kunnalliskoti sekä ortodoksinen opettaja-, diakoni- ja pappisopetuslaitos Markovilla, joka Suomen itsenäistymisen jälkeen toimi upseeri- ja aliupseerikouluna.


title: Imatra (Viipuri)

text: Vuoden 1930 väestönlaskennassa Imatrassa oli 1 317 asukasta, joista 1 272 oli suomenkielisiä, 32 ruotsinkielisiä ja 13 muunkielisiä.


title: Imatra (Viipuri)

text: Papulanlahden pohjoisrannalla kohosi Papulanmäki, jonne perustettiin 1880-luvulle kaupunkilaisten ulkoilualueeksi tarkoitettu puisto. Samalla sinne rakennettiin myös puinen näkötorni. Vuonna 1892 puistoon valmistui vesitorni, joka toimi niin ikään näkötornina. Puinen näkötorni puolestaan korvattiin 1900-luvun alussa Piilipuuksi kutsutulla 15 metriä korkealla teräsrakenteisella tornilla. Vuonna 1908 otettiin käyttöön vesitornin yhteyteen rakennettu ravintola, jonka suunnitteli arkkitehti Eduard Dippell. Mäen huipulta avautui hyvä näköala Viipurin keskustaan.


title: Imatra (Viipuri)

text: Papulanpuiston pohjoisosassa sijaitsi Papulan urheilukenttä, jota on edelleen käytössä. Se oli Viipurin ensimmäinen pääurheilukenttä, jonka uusi Viipurin keskuskenttä korvasi vuonna 1933. Papulan kentällä järjestettiin muun muassa yleisurheilun Kalevan kisat vuosina 1925 ja 1929. Kentällä on suomalaisen yleisurheilun menestysvuosien aikana tehty tiettävästi jopa 20 maailmanennätystulosta eri lajeissa. Papula toimi myös muun muassa Viipurin Pallokerhon jalkapallojoukkueen kotikenttänä.


title: Imatra (Viipuri)

text: Kesäkuussa 1932 Papulan kentällä järjestettin Suomen olympiakarsinnat, joiden yhteydessä Paavo Nurmi juoksi uransa ainoan maratonin. Kentälle oli ahtautunut peräti 8 000 katsojaa seuraamaan Nurmen maaliintuloa ja myös juoksun aikana häntä seurasi maantiellä sankka joukko pyöräilijöitä.


title: Imatra (Viipuri)

text: Papulanpuiston länsipuolella sijaitsi Huusniemi, jossa ravintolapaviljongin lisäksi oli muun muassa kaksi tenniskenttää sekä 1936 avattu Viipurin Tennisseuran 9-reikäinen golfkenttä. Kaksi vuotta myöhemmin perustettiin Suomen toiseksi vanhin golfkerho Viipurin Golf, joka 1939 rakensi uuden kentän viiden kilometrin päähän Maaskolaan. Huusniemenpuiston rantapenkereet oli kivetty ja siihen kuului myös laituri, johon keskustasta saapuvat huvittelijat pystyivät kiinnittämään moottoriveneensä.


title: Karjala (Viipuri)

text: Karjala oli yksi Viipurin vanhoista suomalaisista kaupunginosista. Se sijaitsi keskustan pohjoispuolella Imatran ja Maaskolan kaupunginosien välissä. Niiden tavoin myös Karjala kuului alun perin Viipurin maalaiskuntaan, josta se liitettiin kaupunkiin vuonna 1924.


title: Karjala (Viipuri)

text: Karjalaa kutsuttiin myös Loikkaseksi, alueen ensimmäisen asukkaan torppari Antti Loikkasen mukaan, joka asettui seudulle 1840-luvulla. Karjala oli pitkään harvaanasuttua maaseutua, esimerkiksi vuonna 1880 siellä oli vain 32 asukasta. 1900-luvun alussa Karjalaan kuitenkin syntyi tiivis pientaloalue.


title: Karjala (Viipuri)

text: Vuonna 1913 valmistui Viipurin kaupunginteurastamo, joka rakennettiin Viipuri–Joensuu-radan eli Karjalan radan ja Heinjoelle johtavan maantien varteen. Teurastamoa laajennettiin vielä 1930-luvulla muun muassa henkilökunnan asuinrakennuksilla ja uusilla lihantarkastustiloilla. Vuonna 1912 Karjalaan rakennettiin kaupungin mielisairaala, joka myöhemmin tunnettiin Papulan mielisairaalan nimellä.


title: Karjala (Viipuri)

text: Vuoden 1930 väestönlaskennassa Karjalassa oli 1 857 asukasta, joista 1 821 oli suomenkielisiä, 23 ruotsinkielisiä ja 13 muunkielisiä.


title: Karjala (Viipuri)

text: Karjalan pientaloalue tunnetaan nykyään nimellä Kirov. Papulan mielisairaalan tiloja on myöhemmin ollut Neuvostoliiton ja Venäjän rajavartiojoukkojen käytössä.


title: Bayou Blues

text: Bayou Blues on yhdysvaltalaisen zydeco-hanuristi, laulaja ja lauluntekijä Clifton Chenierin kokoelma-albumi vuodelta 1972. Levy-yhtiö on Specialty Records.


title: Bayou Blues

text: Euroopassa levyn on julkaissut englantilainen Sonet. Yhtiön osoite on ollut 121 Ledbury Road, London W11 2RP. Yhdistyneessä kuningaskunnassa jakelija oli Pye Record (Sales) Ltd.


title: Bayou Blues

text: Kansitekstin on tehnyt John Broven. Siinä hän kertoo, että vuonna 1955 Chenier siirtyi Art Rupen Specialty-merkille. Tällä albumilla on kolme singleä, jotka Chenier teki ko. yhtiölle sekä kuusi aikaisemmin julkaisematonta kappaletta.


title: Bayou Blues

text: Chenierin suurin paikallinen menestys Specialtyllä oli ranskan kielellä laulettu "Ay-tete-fee" (tässä nimellä "Eh, petite fille"). Erään arvion mukaan se onkin tämän albumin paras kokonaisesitys ja instrumentaaleista vastaavasti "Opelousas Hop". Jälkimmäinen kappale on saanut nimensä Chenierin Louisianassa sijaitsevan syntymäpaikan mukaan.


title: Bayou Blues

text: Kappaleiden tekijä on Clifton Chenier, ellei toisin mainita. Musiikkikustantaja on Venice Music.


title: Hardangervidda

text: Hardangervidda on Euroopan suurin tunturiylänkö Länsi-Norjassa Buskerudin, Telemarkin ja Hordalandin läänien rajalla. Alueen pinta-ala on 8 000 km². Vuonna 1981 perustettiin Hardangerviddan kansallispuisto, johon kuuluu 3 422 neliökilometrin alue ylängöstä.


title: Hardangervidda

text: Koko Hardangerviddan ylänkö on havumetsävyöhykkeen yläpuolella, ja sen korkeus on 1 000 – 1 200 metriä merenpinnasta. Se on täynnä järviä ja niiden välisiä virtavesiä. Kallioperä on gneissiä, jonka päällä on osassa aluetta liuskekiveä. Vuorista on helpoimmin tunnistettavissa hatunmuotoinen Hårteigen (1 681 m). Muita korkeita huippuja ovat Solfonn (1 674 m), Reinsnosa (1 639 m), Sandflot (1 719 m, alueen korkein) ja Store Nupsfonn (1 694 m). Hardangerviddan pohjoisosassa on Hardangerjøkulenin jäätikkö (1 694 m). Kasvistoon kuuluu noin 450 lajia, joista monet ovat pohjoisten tunturikasvien eteläisimpiä esiintymiä. Alueella elää noin 6 000 villiporoa.


title: Hardangervidda

text: Retkeilyä varten Hardangerviddalla on 1 200 kilometriä merkittyjä reittejä. Jokien yli on tehty 40 siltaa. Matkailuyhdistyksillä on 30 majaa, minkä lisäksi on hotelleja. Alueelle pääsee junalla Bergenin rataa pitkin (Finsen asema) ja autolla turistireittiä Rv 7 eli Hardangerinvuonon tietä.


title: Reginald Wingate

text: Sir Francis Reginald Wingate, 1. baronetti (25. kesäkuuta 1861 – 29. tammikuuta 1953) oli brittiläinen kenraali, joka toimi muun muassa Egyptin ja Sudanin valtionhoitajana ensimmäisen maailmansodan aikana. Hän taisteli muun muassa Sudanin sodassa 1880-luvulla.


title: Jocelyn Blanchard

text: Jocelyn Blanchard (s. 28. toukokuuta 1972 Béthune, Ranska) on ranskalainen entinen jalkapalloilija, pelipaikaltaan keskikenttäpelaaja.


title: Jocelyn Blanchard

text: Blanchard pelasi Ranskan pääsarjassa Ligue 1:ssä 235 ottelua edustaen Metziä ja Lensiä, Italian pääsarjassa Serie A:ssa 12 ottelua edustaen Juventusta ja Itävallan Bundesliigassa 218 ottelua edustaen Austria Wieniä ja Austria Kärnteniä. Hän voitti Metzissä Ranskan liigacupin vuonna 1996 ja Austria Wienissä Itävallan-mestaruuden 2006 sekä Itävallan cupin kolmesti peräkkäin 2005–2007.


title: Nelson Vivas

text: Nelson David Vivas (s. 18. lokakuuta 1969 Granadero Baigorria, Argentiina) on argentiinalainen entinen jalkapalloilija, pelipaikaltaan laitapuolustaja.


title: Nelson Vivas

text: Vivas pelasi pääsarjatasolla argentiinalaisissa Boca Juniorsissa ja River Platessa, englantilaisessa Arsenalissa, espanjalaisessa Celta Vigossa ja italialaisessa Internazionalessa. Argentiinan A-maajoukkueessa hän pelasi 39 ottelua.


title: Nelson Vivas

text: ¹


title: Diamnati

text:
Diamnati on maalaiskunta Moptin alueen Bandiagaran piirissä Malissa. Sen keskuskylä Dè sijaitsee Dogonin ylängöllä 66 kilometriä Bandiagarasta koilliseen. Kunnassa on 13 100 ja keskuskylässä 4 200 asukasta (vuonna 2009).
Diamnatin kunta rajoittuu idässä Bandiagaran piirin Métoumoun, etelässä Ségué Irén, lännessä Kendén, Dogani Bérén ja Borkon sekä pohjoisessa Douentzan piirin Dangol-Borén, Koubéwel Koundian ja Tédjén kuntiin.


title: Diamnati

text: Pinnanmuodostukseltaan kunta on etupäässä hiekkaista ylätasankoa. Vähäinen kasvillisuus koostuu pensaista, puista ja heinökäsveista. Alueella virtaa kaksi sadekauden jälkeen kuivuvaa jokea. Seutu kuuluu sudanilais-sahelilaiseen ilmastovyöhykkeeseen.


title: Diamnati

text: Kuntaan kuuluu 11 (tai kymmenen) kylää: Dé, Dia, Emdié, Endeguem, Kilégou, Kilo, Nalou, Sarédina, Tassembé, Tolom ja Yombol. Noin kahden tuhannen asukkaan kyliä ovat Kilégou, Nalou ja Sarédina. Asukkaiden enemmistö on dogoneja. Heidän lisäkseen kunnassa asuu fulbeja.


title: Diamnati

text: Dèn kautta kulkee Bandiagaran ja Douentzan välinen huonokuntoinen paikallistie. Liikennevälineitä ovat moottoripyörät, hevoskärryt, polkupyörät ja vähäisemmässä määrin autot..


title: Diamnati

text: Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi ja durra. Kotieläimiä ovat naudat, lampaat, vuohet ja aasit. Kunnassa pidetään kuudet viikoittaiset markkinat, joista tärkeimmät ovat Dèssä.


title: Diamnati

text: Kunnassa toimii joukko alakouluja, Dén yläkoulu ja terveyskeskus. Vesihuolto käsittää kaivoja, porakaivoja, vesiposteja ja patoaltaita. Muita palveluja ovat joukko kauppoja, kolme hirssimyllyä, huoltoasema, viljavarasto ja karjan rokotuspaikka.


title: Diamnati

text: Omar Tallin perustama Dé oli aikanaan tukulorihallitsija Tidjani Tallin keskuspaikka ennen hänen siirtymistään Bandiagaraan. Moskeijan ympärille rakennetussa kylässä asuu etupäässä fulbeja ja heidän entisiä orjiaan rimaibeja. Matkailu kuntaan on vähäistä eikä mitään majoituspalveluja ole tarjolla.


title: Oma pieni pikkuruinen

text: Oma pieni pikkuruinen ("Min egen lilla liten") on lastenkirja, jonka on kirjoittanut Ulf Stark ja kuvittanut Linda Bondestam. Kirjan on suomentanut Liisa Ryömä. Teos oli vuoden 2014 Finlandia Junior -palkintoehdokas.


title: Oma pieni pikkuruinen

text: Kirjan tarina muistuttaa laulua ”Päivänsäde ja menninkäinen”, sillä sen päähenkilö on luolan asukas Olento, joka ei kestä päivänvaloa. Auringosta tuleva Pikku Kipinä tunkeutuu luolaan ja paljastaa Olennolle värit ja valon. Kipinä on kuitenkin vain päivän ikäinen, ja sen täytyy lähteä pois, Aurinkoon.


title: Oma pieni pikkuruinen

text: Kirjan Finlandia Junior -palkintoehdokkuutta kritisoitiin, sillä kirjan kirjoittanut Stark on ruotsalainen. Esimerkiksi kriitikko Päivi Heikkilä-Halttusen mukaan ”Finlandia Junior -palkinnon ehdokasasettelussa on -- menty hakoteille, jos kotomaan tarjonnasta ei löydy riittävästi laadukasta kirjallisuutta.” Hän huomauttaa lisäksi, että suomalainen lastenkirjallisuus jää muutenkin käännöskirjojen jalkoihin. Kirjasäätiö kuitenkin hyväksyi ehdokkuuden, sillä kirjan kuvittanut Bondestam on suomalainen ja teoksen julkaisivat suomalaiset kustantamot Schildts & Söderströms ja Teos. Myös Starkilla on vahvat siteet Suomeen puolisonsa ruotsintaja Janina Orlovin kautta.


title: Oma pieni pikkuruinen

text: "Hufvudstadsbladetin" Mia Österlund kiitti sekä kirjoittajaa että kuvittajaa ja totesi, että he ovat yhdessä ylittäneet itsensä toisaalta vakavalla, toisaalta hauskalla kirjalla.


title: Linda Bondestam

text: Linda Bondestam (s. 1. joulukuuta 1977 Helsinki) on suomalainen kirjankuvittaja. Hän on opiskellut alaa Lontoon Kingstonin yliopistossa.


title: Linda Bondestam

text: Bondestam on kuvittanut useita lastenkirjoja, muun muassa Finlandia Junior -ehdokkaan "Oma pieni pikkuruinen", jonka tekstin on kirjoittanut Ulf Stark. He ovat tehneet kuvakirjayhteistyötä aiempienkin kirjojen yhteydessä,


title: Lehtipiste

text: Lehtipiste Oy on suomalainen markkinointi- ja jakeluyritys, joka jakaa koti- ja ulkomaisten lehtien irtonumeroita, kirjoja, keräilytuotteita, karttoja sekä muita tuotteita yhteensä noin 5 800 päivittäistavara- ja erikoiskaupan myymälään. Yrityksen yhteistyökumppaneina on noin 440 suomalaista ja ulkomaista kustantajaa ja tavarantoimittajaa.


title: Lehtipiste

text: Lehtipiste on toiminut lehtijakelijana vuodesta 1910 lähtien. Yhtiö on ollut osa Rautakirjaa. Nykyään Lehtipisteen omistaa suomalainen Tradeka-Yhtiöt Oy. Se osti Lehtipisteen pääomasijoitusyhtiö Sponsor Capitalilta vuonna 2016.


title: Lehtipiste

text: Lehtipisteen yritysmuoto on osakeyhtiö. Se on rekisteröity Vantaalle. Henkilöstöä on noin 100 (2016). Lehtipisteen toimitusjohtaja on Janne Mansukoski.


title: Lehtipiste

text: Osana Lehtipisteen palveluita toimii Postituspojat, joka on perustettu 1989. Postituspojat on logistiikka- ja varastointipalveluihin erikoistunut palveluvarasto ja varastohotelli Vantaalla Lehtipisteen tilojen yhteydessä.


title: Zoe Sugg

text: Zoe Elizabeth Sugg (s. 28. maaliskuuta 1990) on englantilainen YouTube-videobloggaaja, joka tunnetaan faniensa keskuudessa lempinimellään Zoella. Hänen videoblogillaan oli vuoden 2019 alussa lähes 12 miljoonaa tilaajaa ja suosituimmilla videoilla yli 23 miljoonaa katselukertaa. Videot käsittelevät enimmäkseen muotia, kauneusvinkkejä ja ostosten esittelyä.


title: Zoe Sugg

text: The Daily Telegraph mainitsi Suggin vuonna 2013 yhtenä Britannian merkittävimmistä twiittaajista. Syksyllä 2014 YouTube mainosti hänen kanavaansa Lontoon Old Streetin liikenneympyrään avatulla uudella digitaalisella mainostaululla. Samaan kampanjaan kuului laaja televisio-, printti- ja kadunvarsimainonta.


title: Zoe Sugg

text: Marraskuussa 2014 Penguin Books julkaisi Suggin esikoisromaanin "Girl Online", joka nousi kolmanneksi amazon.co.uk:n bestseller-listalla pelkkien ennakkovarausten perusteella. Sugg osallistui myös Band Aid 30 -levytyssessioon. Girl Onlinea myytiin ensimmäisellä viikollaan kaikkien aikojen ennätysmäärä Britanniassa, yli 78 000 kappaletta.


title: Zoe Sugg

text: Zoe Suggin nuorempi veli Joseph (yleisesti Joe, YouTube-nimi ThatcherJoe) on myös tunnettu YouTube-vloggaaja. Sisarukset ovat tehneet yhdessä paljon videoita molempien YouTube-kanaville.


title: Zoe Sugg

text: Zoe Sugg seurustelee videobloggaaja Alfie Deyesin kanssa. Paria kutsutaan usein yhteisnimityksellä "Zalfie". Syyskuussa 2015 Lontoon Madame Tussauds-vahakabinetti julkisti heitä esittävät vahanuket - heistä tuli näin ensimmäiset vahanuken saaneet videobloggaajat.


title: Dourou

text: Dourou on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 25 kilometriä Bandiagarasta itään. Kunnassa on 19 500 ja keskuskylässä 2 200 asukasta (vuonna 2009).


title: Dourou

text: Douroun kunnan pinta-ala on 617 neliökilometriä. Se rajoittuu lännessä Bandiagaran piirin Doucoumbon ja Dandolin, pohjoisessa Péloun ja Sanghanin, idässä Koron piirin Koporo Penin ja Koporokendié Nân sekä etelässä Bankassin piirin Bankassin ja Kani Bozonin kuntiin.


title: Dourou

text: Maisemaa leimaavat kalliorinteet. Kunnan alueelta saa alkunsa Nigerin sivujoki Yamé. Seutu kuuluu Sahelin vyöhykkeeseen.


title: Dourou

text: Kuntaan kuuluu 29 kylää. Yli tuhannen asukkaan kyliä ovat Douroun lisäksi Soningué, Golombo ja Yawa. Asukkaista 95 % on dogoneja. Heidän lisäkseen kunnassa asuu fulbeja.


title: Dourou

text: Douroun kautta kulkee Bandiagaran ja Koron välinen tie. Paikallisia liikennevälineitä ovat hevoskärryt, moottoripyörät ja polkupyörät.


title: Dourou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio, maapapu ja durra. Niiden ohella viljellään seesamia, lehmänpapua, hibiskusta, maissia, maapähkinää ja vihanneksia. Kotieläimiä ovat vuohet, lampaat, naudat, aasit, muutamat hevoset ja siipikarja. Lisäksi harjoitetaan puunhankintaa, keräilyä, metsästystä, käsityöammatteja ja kaupankäyntiä. Douroussa pidetään kahdesti viikossa markkinat.


title: Dourou

text: Kunnassa toimii 16 alakoulua, kaksi yläkoulua, kolme koulutus- ja kehittämiskeskusta (CED) sekä kaksi koraanikoulua. Douroussa on terveyskeskus. Vesihuolto käsittää kaivoja, porakaivoja ja patoaltaita. Muita palveluita ovat joukko kauppoja, kaksi polttoaineen myyntipistettä, hirssimylly ja karjan rokotuspaikka.


title: Dourou

text: Dourou ja sen lähikylät Indélou, Yabatalou, Doundjourou, Bénimato, Konsogou Ley, Yawa, Nombori, Guimini, Idjélina ja Komokani ovat Bandiagaran kalliorinteen matkailukohteita. Niiden nähtävyyksiä ovat dogonien perinteinen kulttuuri ja arkkitehtuuri sekä vehreän kalliorinteen alapuolella avautuvat hiekkadyynit. Kylissä on majoitus- ja muita matkailupalveluja.


title: Castrén & Snellman

text: Asianajotoimisto Castrén & Snellman Oy on suomalainen asianajotoimisto, joka tarjoaa vaativia liikejuridiikan palveluita niin yritysjärjestelyissä, riidanratkaisussa kuin muillakin liikejuridiikan erikoisaloilla. Castrén & Snellman työllistää noin 250 työntekijää ja sillä on toimistot Helsingissä, Moskovassa ja Pietarissa.


title: Castrén & Snellman

text: Castrén & Snellman on Suomen vanhin asianajotoimisto. Lakitieteen kandidaatti Kaarlo Castrén ja nimituomari Frans Emil Snellman perustivat toimiston vuonna 1888 Helsingissä. Castrén & Snellman on kirjattu kaupparekisteriin 26. marraskuuta 1896 numerolla 1 519.


title: Castrén & Snellman

text: Castrén & Snellmanin osakas Martti Olsson toimi Risto Rytin asianajajana sotasyyllisyysoikeudenkäynnissä. Toimisto edusti myös Paasivaara-yhtymää 1960-luvun alun margariiniskandaalin oikeuskäsittelyssä ja Lapuan patruunatehtaan teknistä johtajaa vuoden 1976 räjähdysonnettomuuden jälkeisessä työturvallisuusoikeudenkäynnissä. Castrén & Snellman hoiti takavuosikymmeninä monien suurten yritysten perintäasioita ja 1990-luvun laman aikana useita suuria konkurssi- ja saneeraustoimeksiantoja. Laman jälkeen Suomen yrityskauppamarkkinat lähtivät uuteen nousuun ja Castrén & Snellman keskittyi hoitamaan suuria yritys- ja rahoitusjärjestelyjä. Edelleen 2000-luvulla erityisesti yrityskaupat ja muut transaktiot ovat toimiston merkittävimpiä toimeksiantoja. Castrén & Snellman toimi Nordea Bank Abp:n neuvonantajana Suomen lainsäädännön osalta järjestelyssä, jossa Nordea-konsernin emoyhtiön kotipaikka siirrettiin Ruotsista Suomeen 1.10.2018.


title: Eskiminzin

text: Eskiminzin (1828–1895) oli apassien aravaipa-leirikunnan päällikkö. Hän oli syntyään pinaleño-apassi, mutta siirtyi aravaipojen johtajaksi avioliiton kautta. Eskiminzin tuki Cochisen ja Mangas Coloradasin johtamissa sodissa apassien hyökkäyksiä New Mexicoon, Texasiin ja Arizonaan vuosina 1861–1870, mutta antautui Yhdysvaltain joukoille vapaaehtoisesti alkuvuodesta 1871.


title: Eskiminzin

text: Eskiminzinin ja hänen kansansa asettuminen maatyöläisiksi Yhdysvaltain pienen tukikohdan Camp Grantin läheisyyteen aiheutti voimakkaita vastalauseita Tucsonin kaupungissa Arizonassa. Aravaipoja syytettiin varkauksista ja murhista, ja tucksonilaiset lähettivät yli sata palkkasotilasta kurittamaan Eskiminzinin leirikuntaa. Hyökkäyksestä selvinnyt Eskiminzin kokosi kansansa rippeet ja pakeni vuoristoon. Myöhemmin hän teki sovinnon Yhdysvaltain kanssa kärsittyään kahden vuoden vankilatuomion taposta.


title: Eskiminzin

text: 1870-luvun puolivälissä Eskiminzin auttoi intiaaniasiamies John Clumia kehittämään San Carlosin intiaanireservaatin oloja Gilajoen varrella. Seuraavalla vuosikymmenellä Eskiminzinistä tuli taloudellisesti itsenäinen maanviljelijä kunnes hänet pidätettiin epäiltynä lainsuojattoman vävynsä Apache-Kidin suojelemisesta. Eskiminzin ja hänen jäljellä olevat aravaipansa lähetettiin pakkotyöhön Floridaan.


title: Eskiminzin

text: Eskiminz vapautettiin vankeudesta syksyllä 1894 ja hän palasi San Carlosiin, jossa kuoli seuraavan vuoden aikana.


title: Ondougou

text: Ondougou on maalaiskunta Moptin alueen Bandiagaran piirissä Malissa. Sen keskuskylä Banakane sijaitsee Dogonin ylängöllä 70 kilometriä Bandiagarasta koilliseen. Kunnassa on 5 700 ja keskuskylässä 800 asukasta (vuonna 2009).


title: Ondougou

text: Ondougoun kunta rajoittuu etelässä Bandiagaran piirin Sanghanin, lännessä Ségué Irén ja pohjoisessa Métoumoun sekä idässä Koron piirin Bamban kuntiin.


title: Ondougou

text: Maisemaa leimaavat kalliorinteet ja laaksot. Kasvillisuus on ihmisen toiminnasta kärsinyttä heinäsavannia, jolla kasvaa puita ja pensaita. Pysyviä vesistöjä ei ole. Seutu kuuluu Sahelin vyöhykkeeseen.


title: Ondougou

text: Kuntaan kuuluu kymmenen (tai yhdeksän) kylää ja kolme pikkukylää. Yli tuhannen asukkaan kyliä ovat Guinékanda ja Ondougou-Da. Virallinen keskuspaikka on Banakane, mutta kaikki toiminnot ovat keskittyneet helpommin kuljettavaan Ondougou-Dan kylään. Suurin osa asukkaista on dogoneja.


title: Ondougou

text: Ondougou-Dasta on hyväkuntoinen tieyhteys Ségué Irén kunnan Ningariin. Muiden kylien yhteydet ovat heikot. Yleisimmät liikennevälineet ovat moottoripyörä, hevoskärryt ja polkupyörä.


title: Ondougou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio ja durra. Niiden ohella kasvatetaan maapapua, seesamia, lehmänpapua ja vihanneksia. Kotieläimiä ovat naudat, lampaat, vuohet, aasit ja muutamat hevoset. Lisäksi tuotetaan puutavaraa ja hiiltä sekä harjoitetaan keräilyä, käsityöammatteja ja kaupankäyntiä. Kunnassa ei ole varsinaista toria, vaan kaupankäynti suuntautuu Ningariin ja Moriin.


title: Ondougou

text: Kunnassa toimii kaksi alakoulua, yläkoulu, kaksi koulutus- ja kehittämiskeskusta (CED) ja neljä koraanikoulua. Ondougou-Dassa on terveyskeskus. Vesihuolto käsittää kaivoja, porakaivoja, vesiposteja ja Indellin patoaltaan. Muita palveluja ovat joukko kauppoja, kolme hirssimyllyä ja kaksi viljavarastoa.


title: Ondougou

text: Matkailu kuntaan on vähäistä eikä varsinaisia matkailupalveluja ole.


title: Old Street

text: Old Street on katu Keski- ja Itä-Lontoossa. Se alkaa Goswell Roadin risteyksestä Islingtonissa ja jatkuu itään Hackneyn kaupunginosaan Shoreditch High Streetin ja Kingsland Roadin yhtymäkohtaan. Kadun pituus on noin 1,6 kilometriä.


title: Old Street

text: Old Streetin metroasema sijaitsee City Roadin risteyksessä olevan vilkkaan liikenneympyrän kohdalla. Asema kuuluu Northern Line -metrolinjaan. Alueella toimivien tietotekniikkayritysten ansiosta liikenneympyrää ja sen lähiseutua kutsutaan joskus nimellä "Silicon Roundabout".


title: Old Street

text: Varhaisimmat maininnat Old Streetistä ovat noin vuodelta 1200 ja vuodelta 1373 muodoissa "Ealdestrate" ja "le Oldestrete". Paikalla on kulkenut tie jo mahdollisesti roomalaisaikana.


title: Locke (elokuva)

text: Locke on vuonna 2013 ensi-iltansa saanut Steven Knightin ohjaama draamaelokuva. Elokuvan pääosassa on Tom Hardy, ja hän on ainoa elokuvassa näkyvä näyttelijä.


title: Locke (elokuva)

text: Elokuva kertoo walesilaisesta rakennusmiehestä Ivan Lockesta, joka lähtee autollaan Birminghamissa sijaitsevalta rakennustyömaalta. Elokuvassa seurataan hänen matkaansa, jonka aikana hän soittaa useita puheluita.


title: Locke (elokuva)

text: Elokuva kuvattiin viiden illan ja yön aikana. Elokuvan tapahtumapaikkana on BMW X5 -merkkinen auto, jolla ajetaan muun muassa M1-moottoritiellä.


title: Hugo Ibarra

text: Hugo Benjamín Ibarra (s. 1. huhtikuuta 1974 El Colorado, Argentiina) on argentiinalainen entinen jalkapalloilija, pelipaikaltaan puolustaja.


title: Hugo Ibarra

text: Ibarra edusti suurimman osan urastaan – yhteensä yhdeksän kauden ajan – argentiinalaista Boca Juniorsia. Pääsarjatasolla hän pelasi myös portugalilaisessa Portossa, ranskalaisessa Monacossa ja espanjalaisessa Espanyolissa.


title: Hugo Ibarra

text: Argentiinan maajoukkueessa Ibarra pelasi 11 A-maaottelua, joista kuusi vuonna 1999 ja loput viisi vuonna 2007.


title: Yksityisyyden suoja

text: Yksityisyyden suojalla viitataan Suomen perustuslain yksityiselämän suojaa käsittelevään kymmenenteen pykälään, rikoslain lukuun, jossa kielletään kotirauhan ja viestintäsalaisuuden rikkominen sekä sellaisen toisen ihmisen yksityiselämää koskevan tiedon saattaminen lukuisten ihmisten saataville, josta voi aiheutua hänelle vahinkoa, kärsimystä tai häneen kohdistuvaa halveksuntaa. Henkilötietolaissa sekä viranomaisten toiminnan julkisuutta käsittelevässä laissa säädetään yksityisyyden suojan piiriin kuuluvista henkilökohtaisten ja henkilökohtaisiin oloihin liittyvien asiakirjojen ja tietojen tallentamis- ja säilytysoikeudesta ja salaamisvelvollisuudesta sekä tietojen tarkistus- poistattamis- ja korjausoikeudesta eli tietosuojasta.


title: Yksityisyyden suoja

text: Perustuslain määrittelemästä yksityiselämän suojasta voidaan poiketa ainoastaan tapauksissa, joissa se on välttämätöntä perusoikeuksien turvaamisen, rikosten selvittämisen, yksilön tai yhteiskunnan turvallisuuden sekä vankeusrangaistuksen aikana, mikäli tällaisesta poikkeamisesta on säädetty erikseen laissa.


title: Yksityisyyden suoja

text: Yksityiselämän suojasta säädetään myös sähköisen viestinnän tietosuojalaissa, yksityisyyden suojaa työelämässä koskevassa laissa, henkilötietodirektiivissä (46/1995/EY) ja sähköisen viestinnän tietosuojadirektiivissä (58/2002/EY).


title: Yksityisyyden suoja

text: Itävaltalainen yksityisyyttä puolustava aktivisti Max Schrems aloitti vuonna 2013 Schrems-prosessin, josta saattaa seurata valtava muutos nettiyhtiöiden oikeuteen asiakkaidensa tietojen käsittelemisessä. Schremsin aloite johti siihen, että Euroopan unionin tuomioistuin katsoi lokakuussa 2015, että amerikkalaisten ja eurooppalaisten nettiyhtiöiden tiedonvaihtoa määrittävä Safe Harbour -tietosuojasopimus on mitätön. Aikaisemmin Safe Harbour -sopimus mahdollisti eurooppalaisten käyttäjien tietojen siirron amerikkalaisyhtiöiden palvelimille Yhdysvaltoihin, jos tiedot on suojattu kohtuullisesti.


title: Yksityisyyden suoja

text: Suomessa yksityisyyden suojaa sähköisessä viestinnässä on ajanut Electronic Frontier Finland -järjestö. Vaikuttamisen kohteina ovat olleet esimerkiksi yksityisyyteen ja sananvapauteen liittyvät asiat.


title: Risto Niemelä

text: Risto Niemelä (s. 1953 Yli-Ii) toimi Rautalammin kunnanjohtajana vuodesta 2000 vuoteen 2018.


title: Risto Niemelä

text: Niemelä valmistui merkonomiksi Raahen Porvari- ja Kauppakoulusta vuonna 1974. Hän jatkoi opiskelua Tampereen yliopistossa ja valmistui sosionomiksi vuonna 1982. Hallintotieteiden maisteriksi Niemelä valmistui vuonna 2003.


title: Risto Niemelä

text: Niemelän ura alkoi verohallinnossa Oulun seudulla vuonna 1975. Vuosina 1981–1983 hän toimi toimistosihteerinä Alahärmän kunnassa. Vuosina 1983–1989 hän toimi talousjohtajana Liuhtarin sairaalassa Lapualla. Kivijärven kunnanjohtajana Risto Niemelä toimi vuodesta 1990 vuoteen 2000, jolloin hänet valittiin Rautalammin kunnanjohtajaksi. Hän jäi kunnanjohtajan tehtävästä eläkkeelle 1. helmikuuta 2018.


title: Risto Niemelä

text: Niemelä oli keskustan ehdokkaana vuoden 1999 eduskuntavaaleissa Keski-Suomen vaalipiirissä. Hän sai 514 ääntä eikä tullut valituksi eduskuntaan.


title: Gustavo López

text: Gustavo López -nimisiä henkilöitä:


title: Valkoinen (hevosväri)

text: Puhdas, aito valkoinen hevosen värityksenä on harvinainen. Valkoisen näköisiä hevosia on kuitenkin olemassa paljon.